Addiko Bank Beograd jedina banka u Srbiji sa statusom „Poslodavca Partnera“ - Biznis i Finansije Addiko Bank a.d. Beograd nagrađen je sertifikatom Poslodavac Partner konsultantske kuće SELECTIO. Reč je o prestižnom sertifikatu koji se od 2005. godine dodeljuje organizacijama koje u svom poslovanju postižu visoke standarde kvaliteta kada je u pitanju upravljanje zaposlenima.\nHome\tPromo\tAddiko Bank Beograd jedina banka u Srbiji sa statusom „Poslodavca Partnera“\nAddiko Bank a.d. Beograd nagrađen je sertifikatom Poslodavac Partner konsultantske kuće SELECTIO. Reč je o prestižnom sertifikatu koji se od 2005. godine dodeljuje organizacijama koje u svom poslovanju postižu visoke standarde kvaliteta kada je u pitanju upravljanje zaposlenima.\nDosad je postupak sertifikacije prošlo više od 100 kompanija na 10 evropskih tržišta. Kako bi stekli status „Poslodavca Partnera“, kompanije prolaze kroz nezavisno ocenjivanje razvijenosti praksa upravljanja zaposlenima u pet glavnih područja – strategija, regrutacija i selekcija, upravljanje radnim učinkom, usavršavanje i razvoj i odnos prema zaposlenima, pri čemu samo organizacije koje ostvare najmanje 75 odsto od ukupno mogućih bodova, ali i najmanje 70 odsto bodova u svakom od ocenjivanih područja postaju nosioci sertifikata „Poslodavac Partner“.\nTim za sertifikaciju je pohvalio kvalitetno vođenje procesa regrutacije i selekcije Addiko banke i transparentan sistem nagrađivanja zaposlenih, kao i dobru pozicioniranost funkcije ljudskih resursa koja učestvuje u strateškom planiranju Banke i poslovnom odlučivanju. U Addiku su posvećeni razvoju i edukaciji svojih zaposlenih pa se tako, na primer, na tržištu ističu visokim prosečnim brojem sati usavršavanja svojih zaposlenih.\nAddiko banka se u postupku sertifikacije istakla i inicijativama za povećanje zadovoljstva zaposlenih i kreiranja željene organizacione kulture, u koju su uključeni i sami zaposleni. Addiko banka ulaže napore i u obezbeđivanje balansa privatnog i poslovnog života zaposlenih. Tako kompanija organizuje Family day, dan kada svi zaposleni mogu da dovedu svoju decu na posao kako bi učestvovali u raznim aktivnostima kroz koje mogu da nauče više o tome koji su to bankarski poslovi i šta njihovi roditelji rade. Osim toga, zaposleni mogu da koriste pogodnost kliznog radnog vremena, a i dobijaju slobodan radni dan za, na primer, svoj rođendan, i za polazak deteta u prvi razred osnovne škole. Osim toga, u kompaniji postoji program korporativnog volontiranja Addiko cares u sklopu kojeg se organizuju volonterske aktivnosti tokom godine.\nVojislav Lazarević, predsednik Izvršnog odbora Addiko banke i Marija Mijatović, direktor Službe ljudskih resursa primili su sertifikat Poslodavac Partner od Aleksandra Zemunića, člana Uprave kompanije SELECTIO.\n„Unapređenje upravljanja ljudskim resursima je neizostavan deo razvoja poslovanja i korporativne kulture Addiko banke i ponosan sam što imamo imidž poželjnog poslodavca i što smo stvorili okruženje u kome raste zadovoljstvo zaposlenih, a angažman i radni učinak dolaze do izražaja i imaju pozitivni uticaj na naše poslovne rezultate. Sertifikat „Poslodavac Partner“ doživljavamo kao potvrdu velikog napretka koji smo ostvarili, ali i kao podsticaj da budemo još bolji“, izjavio je Vojislav Lazarević, predsednik IO Addiko banke.


Prvi putnici na zlatiborskoj gondoli u maju - Novosti - Turistički svet\nDve i po godine od zvaničnog početka, izgradnja zlatiborske Gold gondole je u završnoj fazi. Uskoro se očekuje testiranje trase panoramske žičare koja će povezati centar Zlatibora sa ski-centrom Tornika.\n- Najintenzivniji radovi se odvijaju na međustanici pokraj Ribničkog jezera gde se završavaju garaže, kompletira se konstrukcija međustanice i naravno radi u mašinskoj sobi i elektroinstalacije. Pogon čitave gondole se nalazi ovde pored Ribničkog jezera - rekla je Bojana Božanić, direktorka JP Gold gondola.\n- Trenutno radimo na razvlačenju glavne sajle od polazne stanice do međustanice što je nekih 4,5 kilometra u jednom pravcu, znači u oba pravca nekih devet kilometara. Sama sajla je teška oko 90-tak tona tako da je izazov - kaže Aleksandar Kaličanin, odgovorni izvođač radova Amiga Kraljevo.\nUporedo sa povezivanjem početne, međustanice i Tornika koje spaja 36 stubova, izvode se i elektro-radovi, povezuje trafostanica i postavlja komunikacijski - signalni kabl.


Pregovarački tim Prištine, koji će učestvovati u nastavku razgovora sa Beogradom u Briselu, nema u svojim redovima predstavnike opozicije.\nKako piše prištinski list "Koha ditore", zvaničnici u kancelariji kosovskog predsednika potvrdili su da je formiran tim na čijem čelu će biti Hašim Tači.\nŠef kabineta kosovskog predsednika, Bekim Čolaku, rekao je da je pregovarački tim sastavljen od lidera institucija: predsednika, predsednika skupštine, premijera, i lidera političkih partija koji su deo vladajuće koalicije.\nI dok koalicioni partner, Socijaldemokratska incijativa Kosova (NISMA) nije upoznata sa postojanjem pregovaračkog tima, lider Alijanse novo Kosovo Bedžet Pacoli, koja je takođe deo vladajuće većine, potvrdio je da će biti deo tima.\n- Svako treba da prepozna činjenicu da ove razgovore treba da vodi predsednik. To nije samo stav koalicije već i međunarodne zajednice, takođe - rekao je Pacoli prištinskom listu.\nZAVRŠNA FAZA RAZGOVORA "Koha": Pregovarački tim Prištine ima osam specijalnih grupa\nPrištinski tim održao SASTANAK U TIRANI dan pre odlaska u Brisel


"Mućke" sa osiguranjem: Evo kako se to radi u EU | Kamatica\nPočetna > tekst > "Mućke" sa osiguranjem: Evo kako se to radi u EU\n"Mućke" sa osiguranjem: Evo kako se to radi u EU\nTekst objavljen: 11.03.2013 12:10\nOsiguranici širom Evrope smišljaju prevare kako bi se naplatili od osiguranja. Svaka deseta prijavljena šteta po osnovu osiguranja u Evropi je lažna, a prevare poskupljuju osiguranje svakog osiguranika za dodatnih 58 evra godišnje.\nProcene se razlikuju od zemlje do zemlje, ali bez obzira na oblik ovih prevara, ishod je isti - pošteni osiguranik platiće više.\nPostavlja se pitanje šta se sve smatra prevarom u osiguranju?\n- Prevaru može da izvrši sam osiguranik ili neko treće lice koje hoće da se naplati iz te polise osiguranja. Prevare mogu da budu banalne, od tvrdnji da je neko doživeo povredu kao “fantomski” putnik u oštećenom vozilu do visoko organizovanih kriminalnih bandi - navodi se u izveštaju Evropskog udruženja osiguravača.\nU Nemačkoj troškovi prevara prelaze četiri milijarde evra godišnje. Osiguravači procenjuju da ova država godišnje gubi 2,2 milijarde evra na zloupotrebe u osiguranju koje ostanu “neotkrivene”.\nŠvedska je otkrila kriminalnu grupu koja je “namestila” najmanje 214 saobraćajnih nesreća.\nPodaci Udruženja osiguravača Francuske pokazuju da je u toj zemlji otkriveno oko 35.000 lažnih prijava štete, što je uštedelo isplatu 168 miliona evra nepoštenim pojedincima.\nInteresantni su primeri koje beleže evropski osiguravači.\n- U Velikoj Britaniji, čovek je iscenirao sopstvenu smrt davljenjem. Ušlo mu se u trag u Panami, gde je živeo sa svojom suprugom od novca dobijenog od osiguranja života - navodi se u izveštaju.\n- U Francuskoj je poznati hirurg lažirao okolnosti pod kojima je dobio povrede na skijanju, inače aktivnosti koja nije pokrivena njegovim putnim osiguranjem - još jedan je primer iz izveštaja.\n- Prvo je prijavio da je povrede prouzrokovao drugi skijaš. Kada mu je prijava odbijena, on je sačinio drugu, tvrdeći da je povrede dobio u automobilskoj nesreći koju je prouzrokovala treća osoba. Ponovo, zahtev je bio istražen i opovrgnut i čovek je ostao bez naknade štete za pretrpljene povrede - dodaje se.\nosiguranje prevare prevara


Marten Board International: Socio-politički barometar - Novembar 2004.\nMarten Board International: Socio-politički barometar Novembar 2004.\nKoja dva od navedenih cinilaca su najvece prepreke za ubrzani ekonomski razvoj Srbije i povecanje standarda naših gradana?\nDa li podržavate izrucenje naših gradana Haškom tribunalu?\nDa li se slažete sa prikljucenjem Srbije sledecim medunarodnim integracijama i organizacijama?\nKada bi sutra bili održani parlamentarni izbori, za koju od navedenih stranaka biste Vi glasali?\nNavedite ime politicara ili neke druge javne licnosti koja Vam uliva najviše poverenja!\nAgencija „Marten bord“ prenosi stavove gradana Srbije\nPredsednik Srbije i lider Demokratske stranke Boris Tadic je trenutno najpopularniji politicar u Srbiji, pokazuju rezultati istraživanja javnog mnjenja koje je sproveo Centar za marketing i istraživanja „Marten bord internešenel“.\nNa pitanje koliko ce opstati sadašnja vlada, vecina anketiranih je procenila da ce pasti za manje od devet meseci. Više od polovine gradana Srbije je protiv izrucivanja optuženih za ratne zlocine Haškom tribunalu, pokazuju rezultati istraživanja. Izrucenja podržava, ili su uglavnom za njih, ili su potpuno ravnodušni prema tom pitanju 27,4 odsto ispitanih. Broj onih koji se bezrezervno protive izrucenjima Haškom tribunalu je cak za devet odsto viši nego u avgustu ove godine.\nUlazak u EU priželjkuje 79,1 odsto ispitanika, a protiv je pet odsto. Ulazak u program „Partnerstvo za mir“ podržava 72,3 odsto ispitanih, a 7,6 odsto je protiv. Komentarišuci problem statusa Kosova i Metohije, 40,3 odsto ispitanika smatra da bi najbolje rešenje bilo da ono bude pokrajina u sastavu Srbije.\nZagovornika podele Kosova i Metohije izmedu Srba i Albanaca je 28,5 odsto, a davanje Kosovu statusa republike podržava 11,5 odsto.\nGradani Srbije ocenjuju da su problemi koje treba najurgentnije rešavati životni standard, nezaposlenost i kriminal i korupcija. Samo 9,8 odsto ispitanih svoj životni standard ocenjuje kao dobar ili vrlo dobar, a najviše ispitanih svoj standard ocenjuje kao osrednji - cak 44,7 odsto. Loš životni standard ima 27,9 odsto ispitanih, a veoma loše živi 17,3 odsto anketiranih - dakle kategoriju deklarisano nezadovoljnih cini oko 45 odsto gradana.\nPri tom, samo 26,5 odsto ispitanih je ocenilo da ce njihov standard u narednih šest meseci postati bolji, dok vecina od 45,3 odsto ocenjuje da se u tom periodu po pitanju njihovog ekonomskog položaja nece ništa promeniti. Cetvrtina ispitanih ocenjuje da ce im biti gore nego danas.\nTradicionalno je za gradane institucija od najveceg poverenja Srpska pravoslavna crkva, sa 29,2 odsto glasova ispitanih. Cak 20,7 odsto gradana nema poverenja ni u jednu instituciju.\nRezultati istraživanja javnog mnjenja "Marten bord internešnela" i Nove srpske politicke misli\nTišti nas nizak standard\nVlada pada za devet meseci, misli svaki drugi gradanin Srbije. U odnosu na prethodna istraživanja standard opada, broj zaposlenih se smanjuje, plate su sve manje, a cene rastu\nBEOGRAD - Svaki drugi gradanin Srbije veruje da ce aktuelna vlada da "padne" najkasnije za devet meseci, a svaki treci taj rok skracuje cak na pola godine. Ovo su rezultati istraživanja javnog mnjenja koje su uradili "Marten bord internešnal" i Nova srpska politicka misao od 29. oktobra do 9. novembra na uzorku od 1.384 ispitanika.\nPrema rezultatima koji su juce predstavljeni u Medija centru, gradane Srbije najviše tište nizak životni standard i nezaposlenost. U odnosu na prethodna istraživanja standard opada, broj zaposlenih se smanjuje, plate su sve manje, a cene rastu. Svaki treci anketirani smatra da su glavni krivci za to korumpirana vlast na svim nivoima, politicka nestabilnost i odsustvo dogovora najjacih stranaka.\nSkoro 45 odsto gradana tvrdi da živi loše ili veoma loše, a manje od 10 odsto misli da ima jako dobar standard. Da su anketirani pesimisti dokazuje podatak da jedna cetvrtina ispitanika predvida da ce u narednih šest meseci živeti još lošije, dok 45 odsto misli da ce im standard biti isti kao i sada.\nPolovina anketiranih je ubedena da ce dinar do kraja godine preci famoznu cifru od 80 dinara za jedan evro i da ce inflacija biti dvocifrena. Medu gradanima je rašireno uverenje da privatizacija nije dovoljno brza, niti da se odvija po zakonu. U to je ubedeno 50 odsto anketiranih, a dve trecine njih cak misli da nije ni pravedna. Za Đorda Vukadinovica ovi rezultati nisu iznenadujuci, ali su zabrinjavajuci - jer je u odnosu na julska i avgustovska istraživanja upadljiv uspon kriminala i korupcije. Zabeležen je i porast onih koji smatraju da probleme Kosova što pre treba rešavati.\nGradani Srbije najviše poverenja imaju u SPC. To osecanje je poraslo u odnosu na prethodni period za 9,5 odsto, pri cemu je Crkva na neprikosnovenom, prvom mestu, sa 29 odsto glasova. Za svakog treceg anketiranog Grcka je nama najnaklonjenija, na drugom mestu je Rusija, ali zabrinjavajuce je da skoro 19 odsto gradana smatra da Srbija i nema prijatelja. Tek 12,8 anketiranih veruje da Srbija nema ni neprijatelja, ali na toj "crnoj" i nepopularnoj listi su Amerika, Albanija, Hrvatska i tako redom do Italije, za koju 0,2 odsto Srba veruje da nam je ta zemlja vrlo nenaklonjena.\nIstraživaci su zabeležili dodatni porast protivljenja izrucenja haških optuženika (svaki drugi se sa tim cinom kategoricki ne slaže), dok istovremeno raste broj gradana koji su za prikljucenje EU, gde postoji skoro plebiscitarna podrška. Više od 40 odsto anketiranih smatra da bi Kosovo trebalo da postane autonomna pokrajina u sastavu Srbije.\nTadic prvi, Koštunica treci, a Divac sedmi\nPredsednik Srbije i lider DS-a Boris Tadic je trenutno najpopularniji politicar u državi - u njega ima poverenje 34,5 odsto anketiranih.\nNa drugom mestu je zamenik predsednika Srpske radikalne stranke Tomislav Nikolic (za njega je bilo 22,5 odsto ispitanika), te na trecoj poziciji je aktuelni premijer Srbije i lider Demokratske stranke Srbije Vojislav Koštunica, sa rejtingom od 13,8 odsto, a cetvrti je lider Pokreta snaga Srbije Bogoljub Karic (8,1 odsto).\nNa listi se našlo 18 imena, medu kojima cak cetvoro iz SRS-a, a zanimljivo je i da su Cedomir Jovanovic i Slobodan Miloševic kod gradana podjednako popularni (dobili su po 1,1 odsto glasova).\nNešto manje od dva odsto anketiranih je u politicare uvrstilo i Vladu Divca, koji se "ni kriv ni dužan" našao u društvu politicara i to na sedmom mestu. Anketa je pokazala da je rejting politicara jednak rejtingu stranaka na cijem su celu - tako bi za Demokratsku stranku, kada bi se izbori sada održali, glasalo 33,8 odsto gradana, za SRS 30,9 odsto, za DSS 10,4 odsto, a za PSS 8,8 odsto. Ostale stranke su znatno ispod izbornog cenzusa od pet odsto.\nNajnovije istraživanje javnog mnjenja Marten bord internešnela\nRaste broj protivnika Haškog tribunala\nDanas bi samo cetiri stranke (DS, SRS, DSS i PSS) ušle u parlament Srbije\nBeograd - Broj gradana koji se bezrezevno protive saradnji sa Haškim tribunalom porastao je za devet procenata u odnosu na avgust ove godine, pokazao je najnoviji Socio-politicki barometar agencije za istraživanje javnog mnjenja Marten bord internešnal i casopisa Nova srpska politicka misao.\nJuce je na konferenciji za novinare predstavljeno istraživanje sprovedeno u periodu od 29. oktobra do 9. novembra na uzorku od 1.384 ispitanika, a jedan od nalaza je da je 50,8 odsto gradana "u potpunosti" protiv izrucivanja, a 15,2 odsto je "uglavnom" protiv takve mogucnosti.\nKada je popularnost stranaka i politicara u pitanju, gradani na prvo mesto stavljaju Borisa Tadica i Demokratsku stranku, 31,6 i 33, 1 odsto podrške, koja je prema oceni jednog od istraživaca Dejana Vuk Stankovica i dalje "u pozitivnom trendu". Stabilna je i popularnost SRS, sa malo više od 30 odsto i PSS sa 8, 8, odsto podrške. DSS je u malom porastu sa 11, 4 odsto, dok je pad rejtinga zabeležen kod SPO (3, 7) i G17 Plus (2, 9). Vuk Stankovic zakljucuje da smo svedoci ukrupnjavanja politicke scene, jer bi danas samo cetiri stranke (DS, SRS, DSS i PSS) prešle cenzus neophodan za ulazak u parlament. Istovremeno, na pitanje koliko ce opstati sadašnja Vlada Srbije, vecina anketirtanih je procenila da ce pasti za manje od devet meseci. Urednik Nove srpske politicke misli Đorde Vukadinovic upozorio je DS i DSS da se na otvorenoj listi popularnosti javnih licnosti javljaju samo po jedan njihov predstavnik, Tadic i Vojislav Koštunica, dok radikali imaju njih cetiri - Tomislava Nikolica, Maju Gojkovic, Aleksandra Vucica i Vojislava Šešelja.\nKomentarišuci problem statusa Kosova i Metohije, 40,3 odsto ispitanika smatra da bi najbolje rešenje bilo da ono bude autonomna pokrajina u sastavu Srbije, a njihov broj je u padu. Zagovornika podele Kosova i Metohije izmedu Srba i Albanaca je 28,5 odsto, a davanje statusa republike Kosovu podržava 11,5 odsto ispitanih. M. J.\nVojsci i dalje pada rejting\nVojska SGC zabeležila je pad popularnosti u visini od 2, 5 odsto u poslednjih mesec dana i tako je na lestvici poverenja gde je dugo držala drugo mesto pala na cetvrto po popularnosti, nalaz je poslednjeg istraživanja Marten Bord. Ubedljivo najveci skok u visini od 9, 5 odsto zabeleležila je Srpska pravoslavna crkva koja je i inace uvek prva. Zanimljivo je da se na drugom mestu našlo zdravstvo. Na trecem mestu uz mali pad i poverenje od 10 odsto je predsednik Srbije.


RG, V dan: Poraz Li i Cibulkove!\n– May 31, 2013Posted in: ATP/WTA, ROLAN GAROS\nPetog dana na Rolan Garosu bilo je zanimljivo samo u ženskoj konkurenciji gde je ispalo nekoliko velikih imena.\nBetani Matek-Sends pobedila je šampionku iz 2011 godine Na Li posle velikog preokreta. Meč je trajao 2 h i 20 minuta a Sends je na kraju pobedila sa 5:7, 6:3, 6:2. u narednom kolu će igrati protiv Argentinke Paule Ormaečee, koja je porazila Jaroslavu Švedovu. Argentinka je napravila malo iznenađenje imajući u vidu da je Švedova prošle sezone igrala četvrtfinale.\nNa Li nije bila jedina iz reda nosilaca koja je završila učešće, pošto jeMarina Eraković savladala Dominiku Cibulkovu (16) sa 6:2, 2:6, 6:4. Erakovićeva, koja nastupa pod zastavom Novog Zelanda, igraće protivSloun Stivens (17), bolje iz američkog duela sa Vanjom King sa 6:3, 6:1.\nŽi Ženg je sa 6:3, 6:1 eliminisala Amerikanku Melani Udan, i najverovatnije će se sastati sa Marijom Šarapovom, koja igra protiv Eženi Bušar.\nOdlaganje je uspela da izbegne Džejmi Hempton pobedom nad Anom Karolinom Šmidlovom, i sastaće se sa Petrom Kvitovom, koja je bila bolja od Šuai Peng sa 6:4, 6:3. U istoj situaciji zbog kiše je bila i Viktorija Azarenka, koja je kao treći nosilac savladala Aniku Bek sa 6.4, 6:3.\nU muškoj konkurenciji nije bilo iznenađenja, a neki mečevi su pomereni za petak zbog obilne kiše.\nItalijanski teniser Fabio Fonjini pobedio je Lukaša Rosola sa 6:2, 7:6, 2:6, 6:1 u drugom kolu Rolan Garosa.\nFonjini je tako najverovatnije sprečio novi okršaj Čeha sa Rafaelom Nadalom, čiji je meč sa Kližanom pomeren za petak zbog kiše.\nZbog padavina nije završeno mnogo mečeva u muškom singlu, ali Benoa Per stigao je u poslednji čas da pobedi Lukaša Kubota 7:6, 6:2, 6:4.\nFrancuza u trećoj rundi čeka Kei Nišikori iz Japana, koji je bio bolji od Grege Žemlje 6:1, 5:7, 6:1, 6:4.\nPoznati su i eventualni rivali Novaka Đokovića u osmini finala. Lu je predao meč Kolšrajberu pre početka meča, a Hanesku je dobio meč sa Tursunovom kada je Rus predao pri rezultatu 6:4, 6:6 za rumunskog tenisera.\nGrigor Dimitrov – Luka Puj 6:1, 7:6, 6:1\nFilip Kolšrajber – Jen-Hsun Lu predaja Lua\nKei Nišikori – Grega Žemlja 6:1, 5:7, 6:1, 6:4\nViktor Hanesku – Dmitrij Tursunov 6:4, 6:6, predaja\nFabio Fonjini – Lukaš Rosol 6:2, 7:6, 2:6, 6:1\nNovak Đoković – Gvido Pelja 6-2, 6-0, 6-2\nBenoa Per – Lukaš Kubot 7:6, 6:2, 6:4\nNikolaj Davidenko – Denis Istomin 3:2, prekinuto\nMihail Južni – Federiko Delbonis 6:3, 1:1, prekinuto\nStanislas Vavrinka – Orasio Zebaljos 6:2, 7:6, 3:2, prekinuto


Beograd domaćin Borda direktora Svetskog udruzenja maratona\nTanjug 31. marta 2022. 12:24\nBEOGRAD – Sastanak Borda direktora Svetskog udruženja maratona i uličnih trka (AIMS) održaće se u Beogradu od 12. do 14. maja, uoči 35. Beogradskog maratona.\nKako se navodi u saopštenju BGD maratona, u pismu koje je potpisao predsednik AIMS Borda Pako Borao, ističe se da je, neposredan povod održavanja sastanka, baš u Beogradu, jubilarni 35. Beogradski maraton, kao i želja čelnih ljudi ove organizacije da podrže ovo vrlo poznato takmičenje, kao i grad u kome se održava“.\n„Beogradski maraton je izuzetno dobro rešavao teške situacije sa kojima se susretao u prošlosti, bio je uspešan i dobro organizovan u Covid periodu i očekuje se da će Beogradski maraton biti još jedan značajan događaj, kao i da su članovi Borda srećni da budu njegov ovogodišnji deo“, ističe se u pismu.\nBorao se, na kraju, vrlo inspiritivnog pisma zahvaljuje direktoru BGD maratona Dejanu Nikoliću, Organizacionom odboru, državnim i gradskim autoritetima na podršci, potom sponzorima, kao i trkačima – učesnicima ovogodišnjeg specijalnog izdanja ove važne trke, prepoznajući njihovo prijateljstvo i gostoprimstvo.\nDirektor BGD maratona Dejan Nikolić istakao je da je izuzetna čast što će se sastanak Borda direktora AIMS održati u glavnom gradu Srbije, posebno što AIMS ove godine obeležava 40 godina postojanja.\n„Poznato nam je da će na ovom sastanku, na dnevnom redu, biti izuzetno važne teme, a među njima i one koje se tiču pripreme budućih preporuka, kako i na koji način će veliki i masovni trkački događaji, poput najvećih maratona u svetu, biti održavani kada je u pitanju tehnička i medicinska bezbednost, posebno imajući u vidu takozvanu post Covid eru“, rekao je Nikolić.\n„Zajedno sa našim partnerima, prevashodno Gradom Beogradom kao pokroviteljem ove manifestacije, učinićemo sve da, posle dve turbulentne godine, ponovo organizujemo događaj koji će privući veliki broj učesnika i turista, ali i koji će ostvariti veoma dobre rezultate u značajnim privrednim i društvenim oblastima kao što je to bilo i u prethodnim decenijama, a pogotovo će to biti veliki izazov pred očima najstručnijih ljudi u svetu kada je u pitanju organizacija ovakvih događaja“, poručio je Nikolić.\nOvogodišnji 35. Beogradski maraton održaće se 15. maja na Međunarodni dan porodice.


Šeik UAE podržava Trumpovu uredbu o zabrani ulazaka muslimanskim državljanima – dijalogin.tv\nŠeik UAE podržava Trumpovu uredbu o zabrani ulazaka muslimanskim državljanima\nŠef diplomatije Ujedinjenih Arapskih Emirata šeik Abdulah bin Zajed Al Nahjan prvi je zvaničnik neke od zemalja Persijskog zaliva koji je stao u odbranu Trumpove uredbe o zabrani ulazaka u SAD državljanima sedam pretežno muslimanskih zemalja.\nAl Nahjan je na konferenciji za medije, nakon sastanka sa ruskim kolegom Sergejem Lavrovom sa kojim je u Abu Dabiju govorio o ratu u Siriji i drugim regionalnim pitanjima, rekao da je SAD imala pravo da donese “suverenu odluku” i da vjeruje da ta odluka nije zabrana usmjerena na muslimane.\nRekao je da vjeruje tvrdnjama američke administracije prema kojima potez nije zasnovan na religijskim stavovima i primjetio da većina svjetskih zemalja sa većinski muslimanskim stanovništvom nije na listi.\n– Ovo je privremena zabrana i bit će revidirana za tri mjeseca, tako da je važno da se to ima u vidu. Neke od zemalja na ovoj listi imaju strukturalne probleme i trebalo bi da pokušaju prvo da riješe te probleme i te okolnosti, prije nego što pokušaju da riješe problem sa SAD – rekao je Al Nahjan.\nUAE su jedan od najbližih saveznika SAD u arapskom svijetu i sarađuju na vojnom, kao i na komercijalnom planu. Osim što su najveće arapsko tržište američke robe za izvoz, Emirati imaju i bliske veze sa novim američkim predsjednikom Trumpom, javlja portal CdM.\nNovi golf teren i građevinski kompleks u Dubaiju nose njegovo ime, a kancelarija turističke organizacije Abu Dabija nalaze se u Trumpovoj zgradi “Trump Tower” u New Yorku.


Ovim putem vas pozivamo da dostavite vaše predloge i sugestije u vezi sa izmenama i dopunama podzakonskih akata kojima je bliže uređeno oporezivanje porezom na dodatu vrednost (PDV). Vaši predlozi i sugestije će se koristiti u okviru inicijative koja se organizuje pod okriljem projektnih aktivnosti USAID Projekta saradnje za ekonomski razvoj (USAID Cooperation for Growth Project) za pružanje tehničke podrške Ministarstvu finansija Republike Srbije u unapređenju poreskog regulatornog okruženja.\nUSAID Projekat saradnje za ekonomski razvoj započeo je rad na sistematskom unapređenju postojećih pravilnika iz oblasti PDV-a gde je to potrebno i primenljivo. Cilj ove aktivnosti je unapređenje regulatornog okvira u oblasti PDV-a, usaglašavanja domaćih propisa i prakse sa propisima i praksom Evropske unije, kao i ujednačavanje primene propisa iz oblasti PDV-a.\nU skladu sa navedenim, pozivamo sve zainteresovane strane da pisanim putem dostave predloge i sugestije, kao i da podele svoja iskustva, a naročito predloge u vezi sa konkretnim izmenama ili dopunama postojećih podzakonskih odredaba iz oblasti PDV-a.\nKomentari i predlozi će biti uzeti u obzir i analizirani u daljem periodu za potrebe pripreme radne verzije nacrta predloga izmena i dopuna postojećih PDV pravilnika. Tokom prve polovine 2020. godine, USAID Projekat saradnje za ekonomski razvoj će diskutovati sa stručnom javnosti i privatnim sektorom o prispelim komentarima zainteresovanih strana, kao i predloženim rešenjima. Iz ovog razloga, molimo da sve vaše komentare, predloge i druge povratne informacije uputite najkasnije do 15.12.2019. godine, elektronskim putem na sledeće mejl adrese:\nS obzirom na to da postizanje i održavanje usklađenosti sa PDV propisima predstavlja značajnu stavku u poslovanju svih poreskih obveznika, unapred se zahvaljujemo na saradnji i verujemo da ćete svojim učešćem doprineti unapređenju PDV regulatornog okvira u Srbiji.


Beograd, 26. Decembar 2012. PR Objave: Poziv -\n28. decembar 2012. Galerija Podroom, Kulturni centar Beograda (Trg Republike br. 5, ulaz kroz bivše Stubove kulture) od 18 – 21h\nNapušteni javni prostori propadaju širom Srbije. Zaključani su i nedostupni svim grupama, udruženjima, umetnicima i aktivistima koji žele da ih koriste i ožive. Zvanična evidencija o tome koliko takvih prostora ima, ne postoji i sva je prilika da oni ni u 2013. godini neće biti popisani. Jedino što preostaje inicijativama koje traže prostore za svoje aktivnosti jeste osvajanje, oživljavanje i pregovaranje sa lokalnim ili nacionalnim institucijama.\nOd sada im u tome može pomoći praktični priručnik "Javni prostori i kako ih otključati" koji su pripremile Građanske inicijative. U njemu se nalaze saveti, korisni izvori informacija, analize zakona i dokumenata, primeri dobre prakse i sve informacije koje mogu pomoći svakome ko traži prostor za svoje aktivnosti ili se interesuje za ovu temu.\nPredstavljanje priručnika, diskusija i igranka održaće se 28. decembra u novom prostoru Kulturnog centra Beograda. Pored specijalnih gostiju, organizacije "[im]possible living" iz Italije koja se u svojoj zemlji bavi ovom temom, na diskusiji će govoriti i grupe koje se širom Srbije bore za javne prostore.\nNeformalna grupa "Špajz" je uspela da dobije prostor u Kikindi za Omladinski centar dok udruženje Kulturpark iz Beograda pregovara sa lokalnim vlastima. Nakon što su ušli u kasarnu u Novom Sadu, aktiviste "Društvenog centra" su pripadnici vojske odatle izbacili. Kako teče njihova borba i čime se "Društveni centar" danas bavi, biće više reči na diskusiji. Grupe "Planeta inovativaca" iz Smedereva i "Undergrad" iz Užica takođe su pokrenule inicijative za osvajanje javnih prostora i u petak će govoriti o svojim iskustvima i problemima na koje nailaze. U diskusiji će im se prudružiti i predstavnici državnih i gradskih institucija iz oblasti kulture, obrazovanja, urbanizma i saradnje sa civilnim društvom, predstavnici civilnog sektora, eksperti, i relevantni pojedinci.\nCeo događaj će biti upotpunjen koktelom i "Igrankom" koja će biti organizovana nakon javne diskusije od 20 do 21.30 časova. Za "Igranku" je zadužena gošća iz Slovenije – Bojana Rudović Zvanut (AKC Metelkova, Ljubljana), a za video radove UNDERGRAD iz Užica.\nProgram za mlade Građanskih inicijativa pokrenuo je kampanju "Otvoreno o javnim prostorima" još 2009. godine. Od tada do danas putovali smo, razgovarali i pomagali raznim neformalnim grupama i udruženjima koja su se širom Srbije borila za dobijanje nekog prostora. Kampanju podržava USAID u okviru programa "Inicijativa javnog zagovaranja građanskog društva" kojim rukovodi Institut za održive zajednice (ISC).\ngradjanske inicijative, javni prostori\nq: 19 - t: 0.04839 sec


Odlazak i migracija na Novi Zeland | Preseljenje kvalifikovanih radnika na Novi Zeland\nZbog visokog životnog standarda i blagostanja Novi Zeland je obećana zemlja za doseljenike. Četvrtina Novozelanđana rođena je van Novog Zelanda. Ovo je jedna od zemalja sa visokom stopom imigracije i svake godine primi oko 50.000 stalnim rezidenta.\nAko imate potrebne kvalifikacije, veštine i radno iskustvo koje je traženo na Novom Zelandu možete aplicirati za iseljeničku vizu u okviru Skilled Migrant Category. Isto tako, za stalni boravak na Novom Zelandu možete aplicirati i preko pojedinih radnih viza. Ove vize mogu vam pomoći, uz ispunjene određene uslove, da aplicirate i za državljanstvo Novog Zelanda.\nSkilled Migrant program zasnovan je na sistemu bodovanja različitih faktora i kvalifikacija kao što su godine starosti, obrazovne kvalifikacije, radno iskustvo, ponuda za posao i sl. Pored ovih uslova, potrebno je ispuniti i neke druge opšte kvalifikacije kao što su poznavanje engleskog jezika, dobro zdravstveno stanje i sl. Da biste učestvovali u ovom migracionom programu morate da ostvarite najmanje 100 bodova. Svi koji imaju 160 i više bodova bivaju pozvani da apliciraju za iseljeničku vizu.\nFamily Partnership program namenjen je onima čiji је partner/ka stalni rezident ili državljanin Novog Zelanda. U ovom slučaju partner/ka koji već ima stalnu boravišnu vizu ili državljanstvo može da sponzoriše drugog partnera da takođe aplicira za stalnu vizu, kako bi došao na Novi Zeland da žive zajedno. Ovaj program namenjen je spajanju porodica i uključuje i decu.\nUkoliko se vaše zanimanje nalazi na jednoj od listi zanimanja koja su deficitarna za Novi Zeland, put do dobijanja iseljeničke vize može vam biti znatno olakšan. Postoje dugoročna i kratkoročna lista deficitarnih zanimanja, ali i lista za deficitarna zanimanja u oblasti građevinarstva. Novom Zelandu trebaju kvalifikovani i stručni radnici, te na osnovu toga ova zemlja razvija i migracionu šemu za nove doseljenike.\nPartner viza za Novi Zeland omogućava bračnom ili de facto partneru novozelandskog državljanina, odlazak i život na Novom Zelandu.\nIseljenička viza na osnovu kvalifikacija, omogućava kvalifikovanim radnicima odlazak i rad na Novom Zelandu.


Minijaturni "Svet oko nas" (VIDEO) — ZoomUe\nDnevne vesti / Kultura / Top vesti / Video / TV\nMinijaturni „Svet oko nas“ (VIDEO)\nby Marija Vranic · Published maj 17, 2018 · Updated maj 17, 2018\nUŽICE – Izložba „Svet oko nas“ otvorena je u Gradskom kulturnom centru Užice. Reč je o najvećoj maketi objekata i ljudi na Balkanu, postavljenoj na 44 kvadratna metra, u više od 100 realnih životnih situacija.\nViše od 5000 eksponata i više od 1500 maketa ljudi smešteni su u selo, grad, bolnicu, na groblje, u cirkus, rudnik, vozove, asfaltiraju ulice, venčavaju se, snimaju akcioni film, štrajkuju…\nAutor izložbe Borivoje Vujić je prvu maketu napravio još u šestom razredu i to košarkaški teren, koji se sa ostalim maketama koje je pravio dve decenije, našao u više od sto životnih situacija. Beogradska publika je ovaj spektakl ugledala prvih dana drugog milenijuma.\n„Postavljene su i makete objekata koji stvarno postoje, kao što su Železnička stanica Beograd, katedrala koja se nalazi u centru Novog Sada, hotel Jugoslavija, most preko Save, zabavni park Prater i sve je u razmeri 1:87. Jedina nerealna situacija je roda koji nosi bebu u pelenama“, kaže autor.\nIzložba je i nastavno sredstvo, jer obrađuje teme sveta oko nas, poznavanja prirode i društva i tehničko obrazovanje. Borivoje deci, zavisno od uzrasta, održi i predavanje: prvacima o životu i radu na selu i u gradu, drugacima o saobraćaju i reljefu, trećacima o zanimanjima i o uticaju čoveka na životnu sredinu, četvrtacima o obnovljivim i neobnovljivim izvorima… Najzanimljiviji su, kaže, predškolci.\n„Ima interesantnih odgovora, uvek kad pitam šta je to rudnik deca kažu da je to rudnik zlata, jedna devojčica je kad sam pitao šta je to farma rekla da se tamo govore ružne reči. Ova maketa deluje obrazovno deci, kad im se lepo objasne pojmovi, oni to brže i prihvate“, navodi Borivoje.\nJedan romski dečak je primetio da nema otpada, pa Borivoje kaže da će morati i tu situaciju da smesti pod jedan nadvožnjak. Cilj izložbe je, ističe, da deca razumeju kako se upornim realizacijama ideja mogu napraviti velika dela uz promociju rada, obrazovanja, kreativnosti, upornosti, strpljivosti i estetike.\nUžice je 38. grad u Srbiji koji ima priliku da izložbu vidi do 25. maja, a sledeća stanica je Gornji Milanovac.\nTags: MaketarstvoSvet oko nas\nNatalitet u Čajetini (video)\nby branko · Published maj 11, 2014\nOpština Prijepolje subvencionisala četiri hladnjače (video)\nby branko · Published maj 20, 2015\nVujić prešao u Levicu Srbije\nby branko · Published decembar 31, 2015\nNext story Novovaroška deca dobila igralište\nPrevious story Reli dan u Užicu\nKrivične prijave protiv četri čuvara šuma\nJavna svojina za razvoj javnog sektora (VIDEO)\nUstati posle pada (VIDEO)


Nemačka firma želi da generiše beskonačnu energiju upotrebom laserske tehnologije\nViše od pola veka, naučnici i vlade širom sveta pokušavaju da ukrote nuklearnu fuziju sa zadatkom kreiranja sveta nultih emisija gasova staklene bašte...\nNuklearna fuzija predstavlja nuklearnu reakciju u kojoj se energija proizvodi zajedničkim spajanjem lakih atoma. Nuklearna fuzija potencijalno može obezbediti jeftin, održiv i skoro neograničen oblik energije. Međutim, General Fusion i CFS nisu jedine tehnološke firme koje se bave nuklearnom fuzijom.\nKompanija Marvel Fusion, nemački brend koji se bavi obnovljivom energijom, razvija fabriku optimalne fuzione energije uz upotrebu poslednjih dostignuća u polju nano i laserskih tehnologija. Strategija koju je ovaj nemački brend preuzeo ima za cilj da iskoristi pulsnu fuziju kao mogućnost za transformaciju energije na globalnom nivou i generisanje proizvodnje oslobođene ugljenika.\nMarvel Fusion, za razliku od druge dve pomenute kompanije, poseduje unikatnu strategiju i koristi brze laserske i nano uređaje kako bi generisala procese ne termalne nuklearne fuzije, već magnetizam. Siemens Energy, TRUMPF i Thales predstavljaju neke od tehničkih kompanija koje aktivno pružaju sredstva ovom projektu, ali Marvel Fusion zapravo nije jedini brend koji eksperimentiše sa ovim sistemom.\nHB11, EX-Fusion i Focused Energy su samo neke od njih. Mortiz von der Linder, dr Karl Georg Šlesinger, dr Geof Korn i dr Paša Šabalin kreirali su Marvel Fusion 2019. godine i njihov tim uključuje eksperte u nanostrukturama, fizici elementarnih čestica, mašinskom učenju, oftamologiji i tehnologiji ultra kratkog pulsnog lasera.\n„Trenutno je prisutan novi osećaj entuzijazma koji se širi svetom po pitanju napretka u polju fuzije, ali ono što je daleko važnije jeste da postoji fundamentalno uzbudljiv i inovativan koncept za stvaranje revolucionarne, razumno čiste i bezbedne fuzione energije“, izjavio je Hendrik Brandis iz kompanije Marvel Fusion.\nPrema von der Lindenu, ekstremno ozbiljne temperature neće biti potrebne kompaniji Marvel Fusion. Kompanija poseduje lasere ultra kratkog pulsa poslednje generacije, zadužene za uvećavanje svetlosnog snopa, kao i bor koji predstavlja glavni izvor za postizanje fuzionih temperatura putem Kolombove erupcije. Bor je element do koga je prilično lako stići na Zemlji, posebno u poređenju sa helijumom, sa velikim nalazištima boraksa u Kaliforniji i Turskoj.\nOva kompanija primila je 35 miliona evra u donacijama kako bi nastavila svoj rad na istraživanju i komercijalizaciji ove tehnologije nuklearne fuzije. Marvel Fusion kompanija dobila je i dodatnih 60 miliona evra od strane investitora Earlybird Venture Capital prošlog februara.


LIDERI Evropske unije su se danas, na samitu u Briselu, dogovorili o nizu akcija koje bi trebalo da na kratki rok ublaže, a dugoročno zaštite privredu i građane EU od skoka cena energije.\nU svojim zaključcima lideri EU pozvali su države članice i Evropsku komisiju da hitno i na najbolji način iskoriste postojeće instrumente za pružanje kratkoročne pomoći najugroženijim potrošačima i da podrže evropske kompanije.\nU tom cilju, Francuska je najavila da će izdavati bonove od po 100 evra za građane čija su mesečna primanja manja od 2.000 evra, kako bi pomogli tih 5,8 miliona domaćinstava u plaćanju cena grejanja i goriva.\nNa srednjoročnom nivou lideri EU su zadužili Evropsku komisiju da prouči funkcionisanje tržišta gasa i električne energije, i proceni da li je potrebno uvesti "dodatne regulatorne mere zbog određenih tržišnih ponašanja".\n- Komisija i Savet EU treba da razmotre i mere koje bi doprinele prozvodnji energije po ceni koja je pristupačna za domaćinstva i kompanije, povećale otpornost energetskog sistema EU i unutrašnjeg energetskog tržišta, obezbedile sigurnost snabdevanja i podršku prelasku na klimatsku neutralnost, a poštujući različitosti u energetskim sektorima država članica - navodi se u zaključcima Evropskog saveta.\nEvropska investiciona banka je pozvana da razmotri kako da ubrza ulaganja u energetsku tranziciju, u okviru svog trenutnog kapitala, a u cilju smanjenja budućih rizika od poremećaja i ispunjavanja evropskih ambicija za globalno povezivanje.\nEU lideri su najavila da će se pitanju cena energenata vratiti u decembru.\nIako Evropska komisija u svom izveštaju o stanju energetsko sektora navodi da "nema neposrednog rizika od nestašice gasa" i predviđa da će se cene "stabilizovati do aprila 2022. godine", pojedine zemllje članice, na čelu sa Francuskom i Španijom, insistiraju na hitnosti pitanja cena energije i na strukturnim promenama na tržištu električne energije.\nFrancuski predsednik Emanuel Makron upozorio je kolege na samitu da će cene fosilnih goriva "verovatno ostati visoke na duži rok".\nPored poziva na prelazak na nastavak Zelene tranzicije i prelazak na obnovljive izvore energije, koji se mogu proizvoditi u samoj EU, predsednica Komisije Ursula fon der Lajen je podvukla i važnost nuklearne energije, što je izazvalo podeljenu podršku među EU liderima.\nSama inicijativa Evropske komisije kojom se podržava Zelena tranzicija i prelazak sa uglja na tzv "čiste" izvore energije i dalje nailazi na otpor onih država članica koje i dalje koriste ugalj kao primarni izvor za prozvodnju električne energije.\nPremijer Mađarske Viktor Orban ocenio je da je skok cena energija zapravo posledica zelene politike Evropske komisije i upozorio na posledice koje će ona imati po srednju klasu u Evropi.\nEU cena gasa energenti cena gasa u Evropi energetska kriza


Ministri Vlade RS u posjeti banji “Mlječanici”: Dragulj Srpske koji ćemo još više razvijati - Novosti Plus\nMinistri Vlade RS u posjeti banji “Mlječanici”: Dragulj Srpske koji ćemo još više razvijati\nZajednička je ovo poruka ministara u Vladi Republike Srpske, koji su danas posjetili Specijalnu bolnicu za fizikalnu medicinu i rehabilitaciju “Mlječanica” kod Kozarske Dubice, a u koju su u narednom periodu planirana višemilionska ulaganja.\nOčekuje se da “Mlječanica” u budućnosti bude veliki zdravstveno-turistički kompleks i centar za oporavak pacijenata poslije moždanih udara i teških operacija.\nOvu zdravstvenu ustanovu obišli su ministri zdravlja i socijalne zaštite RS Alen Šeranić, finansija Zora Vidović, trgovine i turizma Suzana Gašić, te uprave i lokalne samouprave Senka Jujić\nKako je poručeno,”Mlječanica” će se u narednom periodu razvijati s aspekta banjskog i zdravstvenog turizma, za koji Republika Srpska ima ogromne kapacitete i za šta je dobila podršku Vlade RS.\n“Banja “Mlječanica” predstavlja divan prostor za ovu regiju i dragulj koji želimo da razvijamo u budućnosti. Investicija će biti usmjerena ka unapređenju medicinskih usluga koje se pružaju u bolnici, ali i komercijalnog dijela zdravstvenog turizma, da ovo ne bude samo bolnica za liječenje već mjesto gdje će čak i porodice dolaziti i uživati s djecom”, naglasila je ministarka Gašić.\nSrpska ima jasnu viziju o razvoju zdravstvenog turizma kroz banjski turizam i položaj samih banja koje su vrlo pristupačne, ne samo za naše građane, već i za građane okolnih zemalja.\n“Još prije dvije godine govorio sam o tome na koji način planiramo da razvijamo ovu zdravstvenu ustanovu, i o tome da ustanove koje imaju mogućnost za razvoj zdravstvenog turizma treba to da iskoriste. Očekujem da ćemo ući u projekat koji podrazumijeva da Banja “Mlječanica” za dvije, tri godine bude nama na ponos, gdje ćemo moći da unaprijedimo zdravstveni dio, iskoristimo sredstva od komercijalnih usluga i turizma, a mladima damo mogućnost zaposlenja, napredovanja i rada”, ocijenio je ministar Alen Šeranić.\nZU Specijalna bolnica za fizikalnu medicinu i rehabilitaciju ,,Mlječanica” Kozarska Dubica je smještena u prirodnom ambijentu na sjeverozapadnim obroncima planine Kozare, sa više od 20 godina tradicije.\n“Drago mi je što se nalazimo u ustanovi važnoj za cijelu Srpsku, zbog čega se Vlada i odlučila da ovde uloži značajna sredstva u narednim godinama. Vlada ulaže samo tamo gdje vidi da se dobro radi i da će to u budućnosti donijeti pozitivne efekte za RS”, istakla je ministarka Zora Vidović.\nPodsjetila je da je u posljednjoj tranši Banji uplaćeno 300.000 KM.\n“To nisu velika sredstva, ali oduševljena sam kada vidim koliko se posla s tim iznosom uradilo. Zato sam apsolutno optimista da će se i velika investicija ovdje uspješno i domaćinski završti i da ćemo imati pozitivne efekte”, naglasila je Vidovićeva.\nMinistarka Senka Jujuć podsjetila je da je bolnica od izuzetnog značaja za opštinu Kozarska Dubica i cijelu regiju, a od strateškog značaja za Republiku Srpsku.\nPrirodni faktori i ambijent, ljekovita voda, savremena oprema i stručni kadrovi garantuju gostima ugodan boravak, kao i brz i uspješan oporavak.\n← Digitalizovani udžbenici za prva tri razreda osnovne škole\n„MLJEČANICA“ VELIKO GRADILIŠTE U naredne četiri godine 32 miliona maraka ulaganja u specijalnu bolnicu →\nVlada Srpske će obezbijediti 12 miliona KM za izgradnju zgrade Rektorata u Istočnom Sarajevu\nPametne klupe i autobuske stanice sa zmijanskim vezom


UVEDENO VANREDNO STANjE PO OBODIMA VRNjAČKE BANjE\nDatum objave: 26.jul 2018.\nObaveštavamo vlasnike i korisnike oštećenih stambenih objekata, vlasnike privrednih subjekata i vlasnike registrovanih poljoprivrednih gazdinstava, koji su pretrpeli štete u poplavi 25.07.2018.god., da je opština Vrnjačka Banja proglasila vanrednu situaciju usled elementarne nepogode, bujične poplave na delu teritorije opštine Vrnjačka Banja i to: Teritorija MZ Novo Selo, MZ Rsovci, MZ Gračac, MZ Otroci, MZ Podunavci, MZ Vukušica, MZ Vraneši i Stanišinci.\nU skladu sa članom 15. Zakona o obnovi nakon elementarne i druge nepogode („Sl. glasnik RS“, br. 112/15) Opština Vrnjačka Banja poziva građane, vlasnike privrednih subjekata, stambenih objekata i registrovanih poljoprivrednih gazdinstava sa teritorije na kojoj je proglašena elementarna nepogoda da prijave štetu koja je nastala u julu mesecu 2018.godine, u roku od 20 dana od dana objavljivanja ovog poziva.\nZahtev za prijavu, odnosno za procenu štete podnosi se na pisarnici Opštinske uprave opštine Vrnjačka Banja, kancelarija br. 1.\nInformacije o podnošenju zahteva za procenu i nadoknadu štete možete dobiti direktno u uslužnom centru, opštinske uprave opštine Vrnjačka Banja, kancelarija br. 3, na telefon 036 /601-223 i na sajtu opštine Vrnjačka Banja www.opstinavrnjackabanja.gov.rs ali i na broj telefona Načelnika štaba za vanredne situacije 036/601-247.\nZahtevi se podnose u naznačenom roku a najkasnije do 15. avgusta 2018.godine


Rusija se mora pridržavati sporazuma o atomskom razoružavanju\nJens Stoltenberg za DW\nIz dva svjetska rata, ali i iz Hladnog rata naučili koliko su važni transatlanski odnosi. Zato se moramo pobrinuti da se Evropa i Sjeverna Amerika drže zajedno\nDW: Gospodine Stoltenberg, u toku je diskusija koju je pokrenula Francuska o tome da li bi Evropa trebala osnovati svoju zajedničku vojsku. Šta se krije iza toga? Da li to znači da Evropljani ne vjeruju da će SAD ozbiljno uzeti svoje obaveze prema NATO-u?\nJens Stoltenberg: Mislim da smo iz dva svjetska rata ali i iz Hladnog rata naučili koliko su važni transatlanski odnosi. Zato se moramo pobrinuti da se Evropa i Sjeverna Amerika drže zajedno. Pozdravljam jače napore u odbrani Evropske unije jer vjerujem da će to osnažiti odbrambene snage Evrope i otvoriti mogućnost za nove investicije u odbranu. Ne pozdravljam međutim opciju da radimo dupli posao. Stoga se evropski planovi odbrane moraju realizovati unutar NATO-a i u tom okviru bi se morao jačati evropski stub NATO-a. Ukoliko se to ispoštuje, onda pozdravljam takve evropske napore na polju odbrane.\nDW: SAD namjeravaju da se povuku iz sporazuma sa Rusijom o nuklearnim snagama srednjeg dometa (INF). Šta se sada treba desiti kako bi se spriječilo ponovno pokretanje utrke u nuklearnom oružju?\n– Rusija bi morala da pokaže da se pridržava sporazuma. Sve članice NATO-a slažu se da je novi ruski raketni sistem razlog za zabrinutost. Ovaj sistem ugrožava sporazum o nuklearnim snagama srednjeg dometa. Nove ruske rakete su mobilne, teško se otkrivaju i konstruisane su da mogu da nose nuklearne bojeve glave. Povećavaju stepen spremnosti upotrebe nuklearnog oružja u sukobu, a domet im je takav da mogu stići i do evropskih gradova, uključujući i Berlin. Zbog toga su zemlje, članice NATO-a već godinama veoma zabrinute zbog ovog novog ruskog raketnog sistema. Još je Obamina administracija pozivala Rusiju da se u potpunosti pridržava sporazuma. Mi i dalje apelujemo na Rusiju da poštuje ovaj sporazum, jer nijedan sporazum o kontroli naoružanja ne može biti efikasan ako ga poštuje samo jedna strana.\nDW: Da li je NATO-u generalno potrebna nova nuklearna strategija?\n– Mi smo značajno smanjili značaj nuklearnog oružja koristeći našu dosadašnju strategiju. Decenijama smo posvećeni nuklearnom razoružavanju. NATO je odigrao ključnu ulogu u sklapanju ovog sporazuma 1987. godine, zabranivši dalju proizvodnju raketa zemlja-vazduh srednjeg dometa. Uz to smo smanjili nuklearno naoružanje u Evropi za 90 procenata. Dakle, ne želimo ponovo da se naoružavamo. Ne želimo da podrivamo važne sporazume o kontroli naoružanja, kao što je Sporazum o raketama srednjeg dometa. Zato pozivamo Rusiju da se u potpunosti pridržava ovog veoma važnog sporazuma.\nNorvežanin Jens Stoltenberg je od 2014. generalni sekretar NATO-a. Prije toga je ovaj socijaldemokrata bio na funkciji premijera Norveške.


Direktor Kancelarije za Kosovo i Metohiju Marko Đurić sastao se danas u Moskvi sa Petrom Tolstojem, zamenikom predsednika ruske Dume zaduženim za međunarodnu saradnju. Đurić i Tolstoj naglasili su značaj produbljivanja odnosa Srbije i Rusije, na osnovama bratske saradnje i prijateljstva, koji su karakterisali odnose dveju država i naroda kroz čitavu istoriju.\nĐurić u Moskvi: Srbija će imati podršku Rusije u očuvanju svog teritorijalnog integriteta\nĐurić je izrazio zadovoljstvo ostvarenom državnom saradnjom Srbije i Rusije, i zahvalio na podršci unutrašnjem dijalogu o Kosovu i Metohiji koji je pokrenut na inicijativu predsednika Aleksandra Vučića i koji za cilj ima okupljanje svih društvenih snaga radi jačanja kapaciteta Srbije da se bori za svoje nacionalne interese.\nIstičući da je uspešna borba protiv članstva samoproglašenog Kosova u međunarodnim organizacijama nezamisliva bez podrške Rusije, Đurić je zvaničnika ruskog parlamenta upoznao sa tokom dijaloga Beograda i Prištine i činjenicom da Srbi u privremenim institucijama samouprave prvi put od 1999. godine imaju efektivnu moć i uticaj.\nPrema njegovim rečima, Srbija će nastaviti da čuva svoju vojnu neutralnost i da, negujući tradicionalno i iskreno prijateljstvo, produbljuje sve vidove saradnje sa Ruskom Federacijom, zbog čega je suočena sa velikim pritiscima od strane država koje Rusiju ne doživljavaju kao partnera.\n„Državne institucije Srbije imaju jasan mandat od naroda da čuvaju i unapređuju bratske odnose sa Ruskom Federacijom, i konstanta naših odnosa prema Rusiji nikada i ni u kakvim okolnostima neće se menjati“, naglasio je Đurić.\nOn je istakao da je parlamentarna grupa za odnose sa Rusijom daleko najbrojnija u Narodnoj Skupštini Srbije, što je još jedan od pokazatelja karaktera odnosa dveju država.\nNa sastanku je bilo reči i o pripremi deklaracije za očuvanje srpskog identiteta, kulture, jezika i pisma, za čije sprovođenje će, prema Tolstojevim rečima, Srbija imati punu podršku ruske Dume.\nTolstoj je istakao da je Rusija uvek bila rame o koje Srbija može da se osloni, i da će zato i u budućnosti imati podršku Moskve u nastojanjima da zaštiti svoj suvereitet na Kosovu i Metohiji.\nZamenik predsednika ruske Dume je rekao da će u predstojećem periodu biti nastavljeno produbljivanje međuparlamentarne saradnje, sa ciljem zaštite teritorijalne celovitosti Srbije i stabilnosti na Balkanu.\n„Nastavićemo da negujemo tople odnose Srbije i Rusije, jer oni su za nas veoma važni“, poručio je Tolstoj.\nSastanku je prisustvovao i ambasador Srbije u Ruskoj Federaciji Slavenko Terzić.\nDeveti maj dan slobode i pobede nad fašističkom Nemačkom\nĐurić Rotemu: Beograd insistira na formiranju ZSO\nKancelarija za KiM: Ne pristajemo na selektivnu impletmetnaciju dogovorenog u vezi sa ZSO\nHaradinaj: Nema više granice između Kosova i Albanije – Đurić Rezolucija 1244 i dalje na snazi\nMarko Đurić: Urlike Lunaček mora da se izvini građanima Srbije i porodicama žrtava\nMarko Đurić: Postignut dogovor oko mosta Branimir Stojanović: Kosovska policija često razume samo argument ulice\nUklonjena vest da se Mustafa sastao sa predstavnicima tzv. „istočnog Kosova“\nObjavljeno 14. septembra 2017. 14. septembra 2017. by Ivan MiljkovićU kategoriji PolitikaTagged Marko Đurić, Moskva, Petar Tolstoj\n15. oktobra 2019., 23:51\nVjosa Osmani u Vašingtonu\nDalibor Jevtić: Jednonacionalno trovanje, pokušaj uklanjanja Srpske liste sa političke scene Kosova\nU Prištini nije održan protest protiv dodeljivanja Nobelove nagrade Peteru Handkeu


Uncategorized | Saopštenja za javnost\n25 juna, 2012 • 17:15 0\nMaxBet sportske kladionice kreirane su po meri igrača, a osnivač kompanije MaxBet, Saša Marčeta, najavio je da će završnica Evropskog prvenstva i u MaxBet-u biti adrenalinska. Poslednje utakmice EP biće sigurno napete, a MaxBet sportske kladionice odlučile su da još malo začine atmosferu za vreme polufinalnih i finalne utakmice iznenađenjima za igrače. Pročitajte ostatak ovog unosa »\nFiled under: Uncategorized, euro 2012, finalno vece, maxbet, saša marčeta\n18 maja, 2012 • 11:43 0\nIz MaxBet sportskih kladionica izašle su nezvanične procene o ponudi glasanja za drugi krug predsedničkih izbora u Srbiji. Osnivač kompanije Saša Marčeta dao je izjavu za medije povodom ponude koju je kreirana u MaxBet sportskim kladionicama za prvi krug predsedničkih izbora. Pročitajte ostatak ovog unosa »\nFiled under: Uncategorized, drugi krug izbora, izbori 2012, kladjenje izbori, maxbet, saša marčeta\n18 novembra, 2011 • 12:33 0\nKompanija Lomax je u saradnji sa FK Crvena Zvezda i FK Partizan, za sve vatrene obožavaoce i simpatizere ovih klubova, kao i za one koji će to tek postati pripremila kolekcije za ličnu higijenu pod nazivom Fresh star i Partizan. Pročitajte ostatak ovog unosa »\nFiled under: Uncategorized, crvena zvezda, licna higijena, lomax, partizan


LSV: Kako je moguće da Obraz deluje uprkos zabrani | Autonomija\nLSV: Kako je moguće da Obraz deluje uprkos zabrani\nPolicija obezbeđuje skupove Obraza, čime se celokupnoj javnosti šalje poruka da su jači od države""\nLiga socijaldemokrata Vojvodine (LSV) upitala je danas kako je moguće da pokret Obraz još uvek nesmetano deluje, iako je Ustavni sud Srbije zabranio rad te organizacije pre pet godina.\nUstavni sud je 12. juna 2012. godine zabranio rad pokreta Obraz zbog delovanja usmerenog na kršenje zajamčenih ljudskih i manjinskih prava, i izazivanja nacionalne i verske mržnje.\n„Ukazivali smo na to i u više navrata pozivali policiju da iskoristi skupove Obraza i da privede njihove pripadnike. Međutim, policija to nije činila, a ni tužilaštvo nije reagovalo uprkos činjenici da je na nekim od skupova bilo ispoljavanja mržnje i isticanja neonacističke ikonografije“, navodi se u saopštenju koje je potpisala članica Predsedništva LSV Maja Sedlarević.\nDodala je da, umesto toga, policija čak obezbeđuje skupove Obarza, čime se celokupnoj javnosti, a pogotovo pripadnicima drugih zabranjenih organizacija ili organizacija koje bi, takođe, trebalo da budu zabranjene zbog svega što govore i rade, šalje poruka da su jači od države.\nMUP Srbije je u zvaničnom izveštaju koji je dostavio Skupštini Vojvodine krajem 2005. godine organizaciju Obraz okarakterisao kao klerofašističku.


I radnici FAP-a blokiraju pruge - Biznis i Finansije\nHome\tVestiEkonomija\tI radnici FAP-a blokiraju pruge\nRadnici Fabrike automobila Priboj (FAP) jutros su blokirali međunarodnu prugu Beograd-Bar i regionalni put Priboj-Bistrica i najavili da će blokada trajati 24 sata dnevno, odnosno sve dok se ne postigne dogovor s vladom o njihovim zahtevima.\nPredsednik Štrajkačkog odbora Milorad Dragaš je kazao da radnicima nisu isplaćene četiri i po plate – poslednju isplatu imali su 29. avgusta, a nisu im ni overene zdravstvene knjižice. Radnici FAP-a su poslovodstvu fabrike pre desetak dana postavili tri zahteva – isplatu bar jedne zarade za sve zaposlene, overu zdravstvenih knjižica i obezbeđivanje posla za naredni period.\nŽelezničke pruge već šest dana blokiraju i radnici kragujevačkog “Autosaobraćaja” koji su nezadovoljni raskidom ugovora sa Gradom, jer nisu mogli da ispune ugovorene obaveze o redu voženje.\nŽeleznice Srbije su danas upozorile da zbog blokade pruga Kragujevac-Kraljevo i Beograd-Bar dnevno gube osam miliona dinara. To javno preduzeće je zatražilo da se preduzmu hitne mere za uspostavljanje redovnog železničkog saobraćaja.\nProcenjeno je da zbog otkazivanja putničkih vozova, poteškoća u realizaciji teretnog transporta za potrebe Fijata, koji prugama transportuje automobile iz fabrike u Kragujevcu namenjene izvozu, kao i ometanja poslova Termoelektrane “Nikola Tesla” prouzrokovane blodakom pruge Kragujevac-Kraljevo, Železnice imaju gubitak od oko 1,1 milion dinara dnevno.\nBlokada barske pruge u Priboju koštaće Železnice oko sedam miliona dinara dnevno zbog prekida putničkog i teretnog saobraćaja i nemogućnosti povratka dve lokomotive u Srbiji.


REDAKCIJA KURIRA: Uprezanje đavola\nDejan Djosic\t 06.08.2021. 12:00h\nOdavno političari veruju da su pametniji od naroda jer mu uspešno prodaju maglu pod devizom „ti nama glas, mi tebi bolji život“, ali nije baš ni narod mutav. Valjalo bi s vremena na vreme prisetiti se i njegove mudrosti, destilisane u poslovicama i poukama koje je vredno zapisivao Vuk Karadžić. Trebalo bi, recimo, zamisliti se nad onom sentencom koja opisuje neprincipijelnu koaliciju s đavolom radi zajedničkog posla u njivi... Za one čitaoce koji misle da je istorija Srba počela 5. oktobra, da objasnimo: „neprincipijelna koalicija“ je izraz kojim je Vasil Tupurkovski, ondašnji prvi komunista Makedonije, opisao politički savez formiran uoči raspada SFRJ. Tada su se i ale i vrane, i kusi i repati, svi oni koji inače ni oko čega ne bi mogli da se slože, ujedinili protiv Srbije.\nTrideset i kusur godina kasnije isto to se radi s ciljem rušenja Aleksandra Vučića. Bez obzira na političko opredeljenje, beznačajnost u javnom životu, sudski dosije ili moguću povezanost sa aktuelnim kriminalnim klanovima, Dragan Ðilas u klub zvani „opozicija“ prima svakog ko je spreman da kritikuje predsednika Srbije.\nNajnoviji član ove neprincipijelne koalicije je Nebojša Stefanović.\nNema pismenog građanina ove zemlje koji ne zna šta su mediji u vlasništvu Dragana Šolaka do juče pisali o Stefanoviću: bio je za njih „idiot iz Savamale“ kad se pisalo o fantomskom rušenju u ovom delu grada; „omogućio je tati Branku da se iz šefa prodaje u robnim kućama premetne u trgovca oružjem“ kad se pisalo o izvozu oružja iz „Krušika“; nije bilo lepe reči za njega ni dok je bio ministar policije...\nSada, odjednom, kad se u jeku obračuna sa zločinačkim klanom Belivuka i Miljkovića našao na strani suprotnoj od Vučićeve, Nebojša Stefanović postao je relevantan sagovornik i pouzdan izvor informacija!\nTako ga niskotiražne novine Nova citiraju: „Bez FBI klan Belivuk bi ubijao i dalje“, a dalje šire portal Nova.rs i televizija N1. U isto vreme, na Ðilasovom sajtu Direktno dojučerašnji „Neša Slina“ sada je „Stefanović... sabran, siguran u sebe... hladan kao glečer“ i „kulturan i uzdržan“! Ovako ga - kao opozicionog Jovicu Stanišića - opisuje bivši pukovnik JNA Ljubodrag Stojadinović, sada na privremenom radu u opoziciji kao kolumnista i autor pisama čitalaca. Čovek se razume u kulturu, pa za predsednicu Vlade Anu Brnabić piše „da je kržljave pismenosti i oskudne rečitosti“, a smeta mu i njena „dečačka frizura“, što je odraz seljačke homofobije, o kojoj bi morali da povedu računa urednici Peščanika, koji ovo prenose, ako smo već na slične ispade portala Direktno navikli.\nEto, to se zove „neprincipijelna koalicija“!\nAli, budimo iskreni, takvi savezi ne predstavljaju ništa novo pod kapom nebeskom. Puna ih je istorija sveta, a jedan takav dogovor sa đavolom u umetničko ruho zaodenuo je i Gete.\nZa one kojima je „Faust“ prekomplikovan, isto to - kako se savezi sa đavolom završavaju - samo malo drukčije, kazano je i u narodnoj poslovici pomenutoj na početku ovog teksta: „Ko s đavolom ore, dupetom drlja...“\nKratko, jasno i nadasve poučno!\nAli tajna dugovečnosti poslovica upravo je u tome što nikada nikoga ničemu nisu naučile - traju, jer uvek deluju sveže i novo.\nUvek se nađe neko ko misli da je pametniji od ostalih, da može da bude lider opozicije u Srbiji.\nRedakcija KuriraNebojša Stefanović neprincipijelna koalicijakriminalAleksandar Vučić


Na Zapadnom Balkanu očekuje se povećanje prosečne temperature za 1,7 stepeni\nKlimatske promene koje će u narednim godinama naročito pogoditi područje Zapadnog Balkana zahtevaju zajednički strateški pristup, preduzimanje konkretnih mera i akcija koje mogu značiti ne samo trošak za države, već mogućnost za razvoj zasnovan na „zelenim“ programima i projektima, čulo se između ostalog na Ministarskoj konferenciji „Regionalne aktivnosti za borbu protiv klimatskih promena na Zapadnom Balkanu“ na kojoj je učestvovao ministar zaštite životne sredine Republike Srbije Goran Trivan.\nU okviru Konferencije predstavljeni su različiti aspekti klimatskih promena sa naučnog i ekspertskog stanovišta. Na osnovu analiza urađenih u okviru „Studije o klimatskim promenama na Zapadnom Balkanu“ koja je predstavljena tokom Konferencije, na teritoriji Zapadnog Balkana očekuje se povećanje prosečne temperature od 1.7oC u skorijoj budućnosti, dok se do kraja veka očekuje povećanje prosečne temperature u rasponu od 1.7oC do 4oC.\nTakođe, utvrđeno je pomeranje subtropske klime ka severu, što ostavlja južne i priobalske predele toplijim. Povećanje temperature imaće za posledicu sve češću pojavu ekstremnih vremenskih uslova kao što su suše i šumski požari, koje će doneti velike gubitke u sektorima kao što su poljoprivreda, šumarstvo, vodoprivreda i biodiverzitet. Posledice ekstremnih vremenskih uslova odraziće se na stanje živog sveta, uključujući posledice po ljudsko zdravlj. Stoga je neophodno definisanje mera prilagođavanja na izmenjene klimatske uslove i njihovo sistematsko sprovođenje uz veću povezanost sektora, ne samo na nacionalnom nivou, nego na nivou regiona, ukazano je na Konferenciji.\nTokom Konferencije predstavljene su prilike za finansiranje projekata u oblasti klimatskih promena na Zapadnom Balkanu, kako za pojedinačne zemlje, tako i za ceo region. Deklaracija o „Zajedničkoj mapi puta zemalja Zapadnog Balakana – Ubrzavanje pristupa finansiranju u oblasti klimatskih promena“ usvojena na Konferenciji, predstavlja početak razvijanja zajedničkih projekata u sektorima energetike, saobraćaja, poljoprivrede, šumarstva, vodoprivrede i otpada. Kreiranje sinergije, identifikovanje raspoloživih sredstava za finansiranje, definisanje konkretnih projekata i zajednički nastup ka dostupnim međunarodnim fondovima, predstavljaju put za zajedničku saradnju zemalja Zapadnog Balkana i uspešnu borbu protiv klimatskih promena.\nRegion Zapadnog Balkana odlikuju realni kapaciteti za zajedničku borbu protiv klimatskih promena, razmenu naučnih znanja i inovativnih rešenja za ublažavanje klimatskih promena i prilagođavanje izmenjenim klimatskim uslovia, zbog čega bi trebalo da razvija svoju ekspertizu u oblasti klimatskih promena i razvija saradnju u korist građana čitavog područja.\n„Volkswagen“ planira proizvodnju 22 miliona električnih automobila\nEkološki plan EU može da ugrozi 13 miliona radnih mesta


Naslovna » Izlasci » Akcije » Mesec Evrope u Srbiji, maj 2016\nNeko drugi 10. maj 2016. Akcije Postavite komentar\nNa programu su festival evropskog filma, izložbe, koncerti, predstave i sportska takmičenja.\nŠef Delegacije EU u Srbiji Majkl Devenport je prilikom predstavljanja programa rekao i da se nada da će nova poglavlja u pregovorima o članstvu Srbije u EU moći da se što pre otvore a da Srbija u međuvremenu treba da počne da primenjuje akcione planove za poglavlja 23 i 24.\nMesec Evrope: Evropa otvoreno\nManifestacija se održava pod sloganom „Evropa otvoreno“.\nDevenport je podestio da je EU 9. maja „proslavila svoj rođendan“, odnosno 66 godina od Šumanove deklaracije kojom je, kako je istakao, počeo „veliki projekat EU koji je Evropi doneo mir, stabilnost i prostperitet“.\n„Za 15 godina EU je dala više od tri milijarde bespovratne pomoći za više hiljada projekata“, rekao je Devneport i istakao da su građani mogli da osete koristi od tih projekarta. Ta godišnjica biće obeležena izložbom fotografija na Kalemegdanu koja će biti otvorena u petak, 13. maja, a sadržaće oko 50 fotografija koje ilustruju projekte koje je podržala EU, naveo je on.\nObeležavanje Dana i meseca Evrope počelo je koncertom održanim 8. maja na Kalemegdanu kome je prisustvovalo više hiljada građana.\nU Vranju će se do 15 maja održati 10. školske olimpijske igre, najveći sprotskih događaj za mlade u Srbiji koji podržava Delegacija EU i kome će prisustvovati oko 7.000 dece.\nU okviru Meseca Evrope biće otvorene i nove prostorije EU info kutka u Nišu, organizovan festival evropskog filma u osam gradova Srbije i izvedena slovenačka predstava „Evropa“ u Beogradu i Nišu.\nU okviru Noći muzeja 21. maja biće organizovan „evropski vremeplov“ kroz koji će bti predstavljeni osnivači EU i istorijat pridruživanja. Krajem maja ambasade članice EU će, takođe, otvoriti svoja vrata građanima Srbije za obilazak.\nOrganizatori manifestacije Mesec Evrope u Srbiji su Delegacija EU u Srbiji i EU info centar, uz podršku ambasada članica.\nNarodna banka Srbije: Primenjena nostalgija 2016\nU okviru obeležavanja Dana Evrope, u holu zgrade Narodne banke Srbije na Slaviji otvorena je izložba „Primenjena nostalgija 2016“, deo serije zajedničkih izložbi fotografija jednog autora iz Srbije i jednog iz zemlje koja predsedava Evropskoj uniji.\nKoncept je takav da fotografi tokom iste sedmice „razmene“ gradove, i tamo prave radove iz ugla „nostalgičnog fotografa“, odnosno fotografišu prizore koji ih podsećaju na grad iz kojeg su.\nOvog puta Beograd je slikala holandska autorka Ilvi Niokekćin, dok je fotograf iz Srbije Marko Rupena fotografisao prizore u Amsterdamu. Izložba traje do 16. maja.\nIzložba knjiga o EU\nU Institutu za međunarodnu politiku i ekonomiju je uz podršku EU info centra organizovana izložba knjiga o EU, koja će trajati do kraja maja. Institut ima ukupno 150.000 publikacija, što uključuje opšti fond i tri depozitne biblioteke, koje su dostupne javnosti na uvid, a jedna od njih je depozitarna biblioteka od EU od 1968. godine.\nČelnica biblioteke Instituta Gordana Terzić rekla je da je nastarija izložena knjiga o evropskim integracijama u biblioteci iz 1931. godine i govori o ideji evropske federacije. Reč je o knjizi Međunarodna organizacija: presedani Društva naroda i Federalne evropske unije: razni radovi od 1915. do 1924. i izveštaji predstavljeni Međunarodnoj pravosudnoj uniji od 1926. do 1930. godine autora Alehandra Alvaresa.\nKolekcija instituta obuhvata publikacije iz EU i Evroatoma, i prethodnica EU – Evropske ekonomske zajednice i Evropske zajednice za ugalj i čelik, publikacije o EU izdavane u bivšoj Jugoslaviji i u Srbiji, kao i izdanja samog instituta, a za izložbu je napravljen izbor različitih tipova publikacija, uz deo koji je obezbedio EU info centar. EU je organizovao i prateću izložbu fotografija ključnih trenutaka iz evropskih integracija Srbije, počev od odnosa sa EU u vreme bivše Jugoslavije, kao i prezentaciju na tu temu. (danubeogradu.rs)\nTagoviakcije beograd dan evrope evropa evropska unija izlasci mesec evrope narodna banka srbije srbija\nPrethodni Moda za poneti, 14. i 15. maj\nSledeći Ponovo radi „okupirani“ bioskop Zvezda


Srpski narod izuzetno cijeni ime i djelo velikog nobelovca\n07/05/2021 | 14:10 ⇒ 15:51 | Autor: SRNA\nSrpski član i predsjedavajući Predsjedništva BiH Milorad Dodik istakao je u razgovoru sa nobelovcem Peterom Handkeom da je njegova posjeta Republici Srpskoj od velikog značaja, te da srpski narod izuzetno cijeni ime i djelo ovog velikog nobelovca.\nHandkeu uručen Orden Republike Srpske (Foto: FOTO: SINIŠA PAŠALIĆ/RAS SRBIJA)\nDodik je naglasio da je Handke pisac čiji je književni opus izuzetne vrijednosti, a njegova riječ nije zatrovana mržnjom, već pravdom, istinom i slobodom.\nOvom prilikom Dodik je poklonio Handkeu bocu domaće rakije.\nPredsjednica Republike Srpske Željka Cvijanović naglasila je da je Handke, pored toga što je veliki književnik, istovremeno i veliki humanista i borac za istinu i pravdu.\nHandke je u Republiku Srpsku stigao kao da obnavlja znanje iz poratnog doba kada je "špartajući" Republikom Srpskom pomagao domaćine, popravljao krovove na njihovim u ratu porušenim kućama, susretao se sa običnim ljudima...\nKao veliki majstor pripovjedač, Handke je život provodio opisujući život običnih ljudi vjerujući da je ushićenje najveća ljudska moć.\nUvijek protiv rata, od početka karijere sedamdesetih godina, nikada klasičan i uvijek dovoljno u ljudskoj temi, veliki nobelovac danas je razgovarao sa zvaničnicima Republike Srpske, srpskim rediteljem Emirom Kusturicom i predstavnicima akademske zajednice o prošlosti, sadašnjem vremenu u kome živimo zahvaćenom pandemijom virusa korona, ali i pričama o budućnosti.\nNakon boravka u Banjaluci, Handke će zajedno sa Dodikom i Kusturicom posjetiti Andrićgrad gdje će mu u Andrićevom institutu biti uručena "Velika nagrada Ivo Andrić".\nRanije danas na banjalučkom aerodromu Mahovljani nobelovca su dočekali proslavljeni srpski i svjetski reditelj Emir Kusturica i savjetnik srpskog člana i predsjedavajućeg Predsjedništva BiH Pero Simić.\nTrivić: Rast BDP-a pokazuje da su mjere Vlade dale rezultat\nSavčić: Potrebno jedinstvo svih snaga u Srpskoj\n17:13 > Đorić: Rast BDP-a dobar znak


Engleska je na početku kvalifikacija za Evropsko prvenstvo u Francuskoj 2016. godine, pobedila Švajcarsku sa 2:0. Oven je rekao da je to ohrabrujuće, ali da jedan dobar rezultat nije dovoljan da se preokrene mišljenje o reprezentaciji, posle ispadanja u grupnoj fazi Svetskog prvenstva u Brazilu ovoga leta.\n"Rezultati su loši duže vreme i jedan dobar rezultat to neće promeniti. Ali, protiv Švajcarske smo videli malo svetla. Dobro je što će ti fudbaleri mnogo godina igrati za reprezentaciju", rekao je bivši fudbaler Liverpula.\nOven, koji je u 89 nastupa postigao 40 golova za Englesku, rekao je da engleski fudbaleri ne moraju da idu u strane klubove kako bi popravili svoju tehniku, ali da veliko trošenje novca na transfere u Premijer ligi sprečava mlade fudbalere da se probiju u prvi tim.\n"Jedini način je da odu na pozajmicu, osim ako nisu čudo prirode. Ako si mlad igrač u Mančester sitiju, kako ćeš u prvom timu zameniti Jaja Turea ili Vensana Kompanija. Nemaju šanse, nema budućnosti za mlade igrače, osim ako igraju u nekom manjem klubu", rekao je Oven.


REM doveo u pitanje smisao svog postojanja – DnevniZurnal\nREM doveo u pitanje smisao svog postojanja\nby admin 03/11/2021, 05:28 1.6k Views\n“Izvršni direktor BIRODI-ja Zoran Gavrilović izjavio je u emisiji N1 Studio Live da je REM svojim odgovorom na prijavu koju je uputio Biro za društvena istraživanja “doveo u pitanje smisao svog postojanja”. “Ovo što smo uradili je test ponašanja REM-a. Na osnovu svega što smo dobili, možemo da sumnjamo kako će REM da radi, kakvu će metodologiju da napravi, i koliko će metodologija da napravi za praćenje medija sa nacionalnom pokrivenošću”, naglasio je Gavrilović.\nPodsetimo, Savet Regulatornog tela za elektronske medije odbacio je prijave Biroa za društvena istraživanja u vezi sa „prepozitivnim „izveštavanjem o predsedniku Srbije u centralnim informativnim emisijama televizije Pink i Radio televizije Srbije.\n„Odgovor REM-a nije neočekivan, ali dovodi u smisao njegovog postojanja“, naglasio je Gavrilović.\n„BIRODI je iskoristio zakonsku mogućnost da REM-u ukaže na potencijalno kršenje Zakona o elektronskim medijima. Inače, REM je dužan da prati i analizira medije, i mi smo iskoristili tu mogućnost, jer smo, u okviru svog monitoringa koji radimo po metodologiji koja je međunarodno priznata, našli da su prilozi u septembru koji su bili na svim televizijama sa nacionalnom pokrivanjem „prepozitivni“, kako smo mi to nazvali. Bili su pozitivni više od 80, 90 odsto. Faktički, to su prilozi koji su pre ličili na reklame nego na medijske forme izveštavanja“, kaže Gavrilović.\nDadaje da je Birodi te podatke uputio REM-u, ukazujući da je to potencijalno kršenje zakona, člana 47. stava 1 zakona o elektronskim meidjima gde se kaže da su pružaoci medijskih usluga dužni da objektivno, istinito, potpuno i pravovremeno informišu.\n„Naša je pretpostavka ila da ako imate ovakav način izveštavanja medija, to nije niti objektivno niti je potpuno. Čak je upitno da li je istinito“, smatra sagovornik N1.\nKako je naveo, odgovor REM-a je da „prepozitivno izveštavanje nije zakonska kategorija“. Taj odgovor, prema Gavriloviću, predstavlja priznanje da REM nema metodologiju za to, iako su odgovorni po zakonu da prate primenu tog člana.\n„Mi smo ovim aktom otkrili da REM ne prati primenu člana 47 koji je jako bitan. Taj član je prepisan iz Ustava i on garantuje građanima Srbije istinito, objektivno i blagovremeno informisanje“, objašnjava on i dodaje da taj član garantuje osnovna ljudska prava u sferi informisanja.\nPodseća da mediji trebaju da izveštavaju, pitaju, pozivaju na odgovornost, istražuju i podsećaju.\n„Bilo kakvo promotivno i propagandističko izveštavanje nije nešto što karakteriše slobodne medije u demokratskim društvima. Zbog tog pristupa, organizacija koja se bavi praćenjem medija i koja je osnovana od strane OEBS-a, je ustanovila da pored analize koliko su akteri prisutni u medijima, prati se i tonalitet izveštavanja. Da li je neko pozitivno predstavljen, neutralno ili negativno. To je alat sa kojim se vidi da li medij radi svoju funkciju“, precizira Gavrilović.\nOčekivao je da REM „poštuje zakon, napravi analizu, i da nas izvesti da li jesmo ili nismo u pravu“.\nMeđutim, kako kaže, „REM nije uradio domaći zadatak koji je definisan zakonom“.\n„Ne znam koje su kasnije mere koje bi uradili, to je stvar njihove procene. Ali interesantno je da smo mi za njihov stvar saznali od novinara i da formalno nisu dobili dopis od REM-a“, zaključio je Gavrilović.\nCeo razgovor sa Zoranom Gavrilovićem možete pogledati u snimku emisije N1 Studio Live:\nRazličite reakcije ekoloških organizacija na odluku o projektu “Jadar”\nby admin 22/01/2022, 19:14\nUhapšen mladić koji je u “golfu” krijumčario devet migranata\nby admin 22/01/2022, 19:00\nOko 60 odsto više žalbi nego pre pandemije, najviše na uslove lečenja\nby admin 22/01/2022, 18:36\nSankcije nisu usmerene protiv RS, već protiv umešanih u korupciju\nby admin 22/01/2022, 18:24\nKriminalna grupa Radoja Zvicera planirala ubistvo Vučića\nby admin 22/01/2022, 18:00\nby admin 22/01/2022, 17:48\nUDARNO – ZNAČI POČINJE? – Stigla naredba “pakujte kofere” – Stejt department to nije potvrdio


14 Jan 2021, 9:58 Beograd RTS Elena Marjanović\nSa novom kupovinom akcija "Elektromreža Srbije" od danas je i zvanično vlasnik 15 odsto crgnogorskog elektroprenosnog sistema. Vest o širenju poslovanja EMS-a, i u vreme pandemije, odjeknula je na evropskom tržištu struje i medijima.\n"Tokom pandemije EMS nije stao, čak je radio intenzivno, možda intenzivnije od svih drugih i kupovina dodatnih akcija prenosnog sistema Crne Gore u ekonomskom i poslovnom smislu predstavlja dobra i oprvdana investiciona ulaganja. Nije samo u prihodima, osnovni benefit za društvo ovakvih prenosnih sistema jeste pouzdanost rada kako na nacionalnom tako i na regionalnom nivou", kaže Jelena Matejić, direktorka EMS-a. "To daje mogućnost elektromreži našoj da bude u bordu direktora, ali da učestvuje u dividendi. Ali ono što mislim da je još značajnije, što ovo predstavlja prvi korak u našem strateškom cilju da budemo regionalni energtski lider zato što smo mi tranzitni energtski koridor", ističe ministarka rudarstva i energetike Zorana Mihajlović. EMS nastavlja i gradnju naše trase "Tranasbalkanskog koridora za prenos struje" koji spaja Istočnu i Zapadnu Evropu. Elektronergetski kabl ispod Jadraskog mora, koji povezuje Crnu Goru sa Italijom, već donosi prihod. "Transbalkanski koridor znači ne samo povećanu nacionalnu energetsku sigurnost Srbije, zato što ćemo imati nove trafostanice na graničnim delovima sa drugim državama, nego znači zapravo energtsku stabilnost regiona, bolji život građana mnogo više mogućnosti za ulgnja i investicije. Nema više promena napona koji se dešavaju", kaže Mihajlovićeva.\nA srpska prenosna mreža tu stabilnost provrdila je i prošlog petka – u jednočasovnom evropskom padu napona naši potrošači nisu imali problema. Ali neke zemlje Unije isključivale su struju i prijavljuju štete u milijardama evra jer je zbog ispada više elektrana i pada frekvencije jedva izbegnut potpuni kolaps u snabdevanju Evrope. Zbog najave ledenih dana i ekipe EMS-a su na terenu, a radna grupa parti situaciju. "Sistem radi stabilno, sve naše ekipe su na terenu, držimo i naše sednice kriznog štaba. Prenosni sistem nije imao nikavih ispada ali smo priticali u pomoć reagovali u minutima kada jer u pitanju sinhronizacija rada distribudivnog sistema, sihronizacija rada sa proizvodnjom i nankraju sinhronizacija u interkonekciji", kaže Jelena Matejić. A EPS-u je podršlka kolega značajna. To potvrđuju i snimci zaleđene šume kod Gadžinog Hana gde su se ekipe bore sa ledenicama da otklone kvarove. Bez struje još je oko 18 hiljada poptrošača, najviše u brdsko-planinskim selima na području: Niša, Kraljeva, Zječara, Leskovca, Prokuplja, Novog Pazra i Užica. U pomoć je stigla i Vojska koja raščićava prilaze do trafostanica i bandera.\n19 Jan 2021, 9:33\n"EPS distribucija" od prošle sedmice šalje potrošačima ugovore o preuzimanju brojila i priključne opreme. Neka udruženja…\nZbog nepovoljnih vremenskih prilika (košave), dolazi do kvarova na uličnoj rasveti na teritoriji Grada Požarevca.…\nOd sledećeg meseca više građana moglo bi da dobije povlastice za struju. Na snagu stupa novi pravilnik po kojem se…


Vučić: Spremni za razgovor, ZSO nezaobilazna tema - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Spremni za razgovor, ZSO nezaobilazna tema\n24. septembar 2020. Izvor: Tanjug\nPredsednik Aleksadnar Vučić izjavio je danas da je Beograd spreman za razgovor sa Prištinom u Briselu, a da je Zajednica srpskih opština nezaobilazna tema.\n"Mi smo spremni za razgovor. Zajednica srpskih opština je nezaobilazna tema i na tome ćemo insistirati", rekao je Vučić na pitanje novinara da li će biti sastanka u Briselu 28. septembra, s obrizom na to da albanski mediji trvde da delegacija Prištine neće doći.\nInače, sledeća runda dijaloga Beograda i Prištine, planirana za 28. septembar u Briselu, dovedena je u pitanje zbog odbijanja Prištine da razgovara o ZSO.\nU evropskim diplomatskim izvorima Tanjugu je rečeno da je sledeća runda ekspertskih razgovora Beograda i Prištine, kao i sastanak na visokom nivou između predsednika Srbije Aleksandra Vučića i premijera privremenih kosovskih instituacija Avdulaha Hotija "još pod znakom pitanja" .\nVučić: Nastavlјamo pregovore pod okrilјem EU u najbolјoj veri\nPredsednik Srbije Aleksandar Vučić poručio je danas da će Beograd u najbolјoj veri nastaviti pregovore sa Prištinom pod okrilјem Evropske unije.\nIstakao je, međutim, da se pregovori i odlukom Ujedinjenih nacija vode pod okrilјem EU.\n"I odlukom UN, i neću da govorim ko je sve na to uticao svojevremeno, pregovori se vode pod okrilјem EU i u najbolјoj veri ćemo nastaviti pregovore pod okrilјem EU", rekao je Vučić novinarima nakon svečane promocije novih pripadnika policije.\nVučić: Po prvi put se govori o podeli resursa Gazivoda\nNa pitanje šta Amerika predlaže po pitanju Gazivoda, Vučić je rekao da još uvek ne predlažu ništa, jer tek treba da urade studiju izvodlјivosti, da bi to moglo da se vidi, ali da je svakako za nas dobro to što se govori o podeli resursa.\n"Po prvi put se govori o podeli resursa, vodnih i elektroenergetskih. Mi ni kilovata nismo uzimali, tako da je vreme da počnemo da razgovaramo o tome", rekao je Vučić.


Iran traži ukidanje sankcija prvog dana primene sporazuma - Sputnjik Srbija\n18:22 27 Januar 2020\nIran traži ukidanje sankcija prvog dana primene sporazuma\n15:02 09.04.2015 (osveženo 16:19 05.10.2015) Preuzmite kraći link\nIran traži ukidanje svih ekonomskih sankcija čim počne primena sporazuma s velikim silama o njegovom spornom nuklearnom programu, izjavio je iranski predsednik Hasan Rohani.\n„Nećemo potpisati nijedan dokument ukoliko onog dana kada počne primena sporazuma ne budu ukinute sve sankcije“, rekao je Rohani.\nIran i Grupa 5+1 (Kina, SAD, Francuska, Velika Britanija, Rusija i Nemačka) su 2. aprila u Lozani postigli okvirni sporazum o ograničavanju iranskog nuklearnog programa, kojim se sprečava mogućnost da Teheran proizvede atomsko oružje.\nDve strane ne slažu se, međutim, kada je reč o datumu ukidanja ekonomskih sankcija Iranu.\nZa razliku od Teherana, zapadne zemlje, na čelu sa SAD, traže postepeno ukidanje sankcija Iranu, zavisno od izveštaja Međunarodne agencije za atomsku energiju. To telo Ujedinjenih nacija trebalo bi da prethodno potvrdi da se Teheran drži postignutog sporazuma.\nnuklearni sporazum, Rohani, oružje, sankcije, Iran


Saopštenje povodom amandmana Ministarstva pravde na tekst Ustava. Fondacija Centar za demokratiju\nSaopštenje povodom amandmana Ministarstva pravde na tekst Ustava\nMinistarstvo pravde Republike Srbije, objavilo je danas Radni tekst izmena Ustava, odnosno amandmane na Ustav Republike Srbije. Skrećemo pažnju da se među ključnim izmenama predlažu odredbe koje predviđaju mogućnost smanjenja broja sudija, kao i uslovljenost izbora sudija i tužilaca prethodnom obukom u instituciji za obuku u pravosuđu ili pravosudnoj akademiji.\nMinistarstvo pravde najavilo je da će biti zatraženo mišljenje Venecijanske komisije, kao i drugi krug javne rasprave o predloženom tekstu.\nObaveštavamo zainteresovanu javnost, partnere i saradnike da zajedno sa nama pažljivo prate dalje korake izmene Ustava, sa ciljem da uz budno oko javnosti tražimo transparentan i demokratski proces koji će garantovati poštovanje principa vladavine prava.\n#demokratskidoustavnereforme #vladavinaprava #nezavisnopravosudje


Dom mladih – Centar za kulturu Tuzla\n„Dom mladih“ Tuzla, čiji je osnivač Grad Tuzla, a koji je prošle godine sa Međunarodnom galerijom portreta spojen u JU “Centar za kulturu” Tuzla, funkcioniše kao ustanova otvorenog sistema, koji direktno odgovara na potrebe pojedinaca, organizacija i drugih javnih ustanova koje se bave pitanjima kulture, umjetnosti i mladih. Svako udruženje, umjetnička organizacija, škola, formalna i neformalna grupa mladih može koristiti resurse Doma mladih za realizaciju programskih sadržaja na polju savremene umjetnosti i kulture, kao i različitih edukativnih aktivnosti za mlade. Prednost Ustanove je da se radi o otvorenoj instituciji gdje korisnici mogu svoje aktivnosti oblikovati samostalno, na način koji im odgovara, ali uz tehničke, medijske i druge potrebne preduslove za realizaciju aktivnosti, te fleksibilnost zaposlenih.\nAktivnosti Doma mladih Tuzla odvijaju se na više lokacija, odnosno u organizacionim jedinicama: „Društveni dom“ Gornja Tuzla, Spomen dom „Husinska buna“ na Husinu, „Kuća solidarnosti“ Gornja Lipnica, „Kaleidoskop“, „Dom književnosti“ i Centralni objekat u Tuzli. Na svim navedenim lokacijama odvijaju se programi međunarodnih festivala, muzički programi, sadržaji domaće produkcije (predstave, koncerti, izložbe, performansi, snimanja spotova i sl.), zatim redovne aktivnosti (probe domaćih bendova, radionice, vježbe i sl.) te projekcije filmova, prezentacije, konferencije i skupovi različitih udruženja, sastanci organizacija i brojne druge aktivnosti.\n„Dom mladih“ Tuzla kao izvršni producent učestvuje u realizaciji manifestacija koje organizuje Grad Tuzla kao što su Međunarodni književni susreti „Cum grano salis“, Festival savremene umjetnosti mladih „Kaleidoskop“ i tradicionalna manifestacija „Ljeto u Tuzli“, kao i razni sajmovi i slične manifestacije koje se održavaju tokom cijele godine.


Ambasador Sattler rekao je da je EU proteklih godina uložila preko 50 miliona eura u oblast pravosuđa u BiH, uključujući i ulaganja u adaptaciju sudova, tužilaštava i kazneno-popravnih zavoda. Naglasio je da pored ulaganja u infrastrukturu, EU podržava i reformu pravosuđa, jer “građani žele da vide pravična suđenja, da vide da niko u ovoj zemlji nije iznad zakona i da vide da se predmeti rješavaju u razumnom roku”.\nPredsjednica suda Dženana Brković rekla je da će se implementacijom projekta postići vizija i ostvariti strateški ciljevi predviđeni programom rada suda za period 2021. – 2023. godina te unaprijediti efikasnost i kvalitet rada, što je u interesu građana kojima će se pružiti bolja pravna zaštita.\nMinistar za pravosuđe i u pravu Zeničko-dobojskog kantona Nebojša Nikolić rekao je da je dogradnja Općinskog suda u Zenici nastavak projekta kojim je kantonalna Vlada aplicirala prema EU putem Vlade FBiH i VSTV-a.\n– Za sve ove projekte sredstva je osigurala EU, a Vlada ZDK se obavezala da će nabaviti sve potrebne dozvole, izvršiti ulaganje u opremu i na kraju završiti vanjsko uređenje. Uz zahvalnost donatorima, želim istaći da će projektom biti zaokružene sve institucije pravosudnog sistema u ZDK, a Vlada čini sve da finansijski prati funkcionisanje pravosuđa za koje na godišnjem nivou izdvaja 22 miliona KM – rekao je Nikolić.


Migranti ostaju u kampu Lipa kod Bihaća\nTanjug 3. januara 2021. 20:10\nBIHAĆ – Stotine migranata do daljeg će ostati u kampu Lipa u kojem će u kratkom roku biti poboljšani uslovi boravka, zaključila je danas delegacija Saveta ministara, međunarodnih organizacija, kantonalnih i gradskih vlasti koja je posetila prihvatni centar kod Bihaća.\nOni su ispraćeni povicima nezadovoljstva migranata koji odbijaju da ostanu na ovom odredištu, prenosi RTRS.\nUslovi u prihvatnom centru su nehumani i potrebno ih je, uz podršku pripadnika Oružanih snaga, što pre poboljšati, rekao je ministar bezbednosti BiH Selmo Cikotić prilikom posete Lipi, u kojoj migranti odbijaju da uđu u šatore, postavljene nakon nedavnog požara.\nOn je rekao i da će predložiti da se Predsedništvo BiH hitno izjasni o ovom problemu.\n„Da se može odmah pristupiti betoniranju podloga i izgradnji infrastrukture kanalizacije i stvaranju uslova da kamp što pre postane mesto za kvalitetan i trajniji boravak migranata“, rekao je Cikotić.\nDa će migranti definitivno ostati u Lipi, kažu i predstavnici kantonalne i gradske vlasti.\nNaglasili su da nema ništa od njihovog premeštanja u objekat „Bira“ u Bihaću, a građane koji kod tog objekta stražare kako bi sprečili dolazak migranata pozvali su da se raziđu.\nGradonačelnik Bihaća Šuhret Fazlić rekao je da u Lipi postoji šitem, postoji bunar, i da ako se stavi agregat mogu brzo da se stvore uslovi za boravak.\nPremijer Unsko-sanskog kantona Mustafa Ružnić rekao je da su stavili sve resurse na raspolaganje da se ovaj prostor osposobi jer samo su vlasti i građani Unsko-sanskog kantona pružili pomoć migrantima kada su ih svi ostavili.\nDelegacija je iz kampa ispraćena povicima „Evropo, pomozi nam!“ i „Ne želimo hranu – želimo slobodu!“.\nMigranti na ovaj način, odbijanjem da uđu u šatore i štrajkom glađu i dalje poručuju da ne žele ostati u ovom prihvatnom centru.\nOglasio se i šef diplomatije Evropske unije Žozep Borel koji je situaciju u vezi sa migrantima u Unsko-sanskom kantonu ocenio neprihvatljivom, i prema pisanju medija, najavio dodatna 3,5 miliona evra humanitarne pomoći BiH za ublažavanje ove krize.


DS: Sredstva za Gospojinu dovoljna za sve nezaposlene u Novom Bečeju | Autonomija\nDS: Sredstva za Gospojinu dovoljna za sve nezaposlene u Novom Bečeju\nZa organizaciju Gospojine ove godine će se izdvojiti nepunih 40 miliona dinara\nOdbornik Demokratske stranke (DS) u Skupštini Novog Bečeja Tomislav Ratković ocenio je danas da je nepunih 40 miliona dinara, koliko će se izdvojiti za ovogodišnju organizaciju Gospojine iz opštinskog budžeta, dovoljno za zapošljavanje svih nezaposlenih građana u toj opštini.\nNa današnjoj sednici lokalne Skupštine u Novom Bečeju odbornici su većinom glasova prihvatili rebalans budžeta kojim se za manifestaciju Gospojina izdvaja dodatnih pet miliona dinara.\nNovobečejski odbornik DS Tomislav Ratković rekao je novinarima da je i 34 miliona dinara bilo mnogo, a da je dodatnih pet, koje su odobrili danas odbornici, i previše.\n„Za te pare svi nezaposleni u opštini Novi Bečej su mogli u narednih deset godina da primaju minimalac, sa svim doprinosima“, kazao je Ratković.\nOn je dodao i da je ta manifestacija zamišljena kao samoodrživa, što je i bila dok su vlast u Novom Bečeju predvodile demokrate.\n„Tada su se Velikogospojinski dani skoro u celokupnom iznosu sami sebe finansirali, a sada, kada su vlast preuzeli Šućurović i naprednjaci, za te svrhe se izdvaja iz godine u godinu sve više“, naveo je odbornik DS.\nZa današnju odluku, sem odborničke grupe DS, protiv je glasao i jedan odbornik LSV. Skupštinsku većinu u Novom Bečeju čini koalicija okupljena oko LDP i SNS.


Poverenica Srbije za zaštitu ravnopravnosti osudila napad na mladiće albanske nacionalnosti | Autonomija\nPoverenica Srbije za zaštitu ravnopravnosti osudila napad na mladiće albanske nacionalnosti\n"Nadležni da spreče nasilje, izazivanje mržnje i netrpeljivosti prema nacionalnim, verskim i drugim manjinama"\nPoverenica Srbije za zaštitu ravnopravnosti Brankica Janković je danas osudila prebijanje u Novom Sadudvojice mladića albanske nacionalnosti, od kojih je život jednog u opasnosti.\nBrankica Janković je navela da očekuje od svih nadležnih da hitno preduzmu sve mere, nađu i kazne počinioce, kao i da spreče nasilje, izazivanje mržnje i netrpeljivosti prema nacionalnim, verskim i drugim manjinama.\n„Ovakvi slučajevi nanose štetu daljem razvoju demokratskog društva zasnovanog na poštovanju ljudskih prava i ravnopravnosti svih građanki i građanki“, navela je poverenica i dodala da u Srbiji treba da se poštuju prava svih koji u njoj žive, bez obzira na nacionalnu, etničku ili versku pripadnost.\nMatica Albanaca Srbije saopštila je u nedelju da su dvojica mladića, obojica rođena 1999. godine, pretučena u noći između subote i nedelje kod Futoške pijace, te da je ugrožen život jednog od njih.\nMatica je saopštila da je mogući povod napada na mladiće to što su razgovarali na albanskom jeziku.


Aktuelnosti – Strana 2 – JKP Komunalac Kula\nObjavio Urednik u 8. juna 2020.\nTokom protekle nedelje, Ekipa odeljenja „Urbanističko planiranje i održavanje puteva“ JKP „Komunalac“, u sklopu redovnog održavanja putne mreže izvršila je postavljanje saobraćajnih znakova u Crvenki i […]\nObjavio Urednik u 24. maja 2020.\nU Kuli su ekipe električara odeljenja „Urbanističko planiranje i održavanje puteva“ izvršile kontrolu postojeće i postavljanje nove rasvete na terenima na Vašarištu, kao i postavljanje košarkaških […]\nObjavio Urednik u 17. maja 2020.\nProlećno uređenje naselja Kula nastavilo se i tokom protekle nedelje. Najviše posla imale su ekipe koje brinu o zelenim površinama i redovnom održavanju istih. Ekipa odeljenja […]\nObjavio Urednik u 10. maja 2020.\nRedovne aktivnosti u JKP „Komunalac“\nU Kuli ekipa odeljenja „Čistoća“ JKP „Komunalac“ tokom prethodne dve nedelje uredila je zelene površine u ulici Maršala Tita, na dečijim igralištima, oko fekalnih podstanica i […]\nObjavio Urednik u 26. aprila 2020.\nKomunalne aktivnosti u Kuli\nRadnici odeljenja „Čistoća“ JKP „Komunalac“ iskoristili su toplo vreme kako bi uredili zelene površine na više lokacija u Kuli. Počeli su uređenje u ulici Maršala Tita […]\nObjavio Urednik u 24. aprila 2020.\nJKP „Komunalac“ obaveštava građane da zbog Odluke o zabrani kretanja tokom vikenda pijaca u nedelju neće raditi. Pijaca sa radom nastavlja u ponedeljak, odnosno u redovnim […]\nNedeljni pregled aktivnosti\nU Kuli, tokom prošle nedelje, ekipe svih odeljenja JKP „Komunalac“ radile su na zadacima iz svog domena poslovanja, uređene su zelene površine zahvaljujući radnoj jedinici „Čistoća“, […]\nObjavio Urednik u 13. aprila 2020.\nZahvaljujući toplom vremenu u prethodnoj nedelji radnici javnog komunalnog preduzeća na teritoriji Kule obavljali su planirane poslove bez većih poteškoća. Ekipe radne jedinice „Čistoća“ uz redovne […]\nEkipe JKP „Komunalac“ poslove koji se tiču redovnog poslovanja izvršavali su na dnevnom nivou poštujući plan i program. Svakodnevno je vršena dezinfekcija javnih objekata i površina.Ekipe […]\nObjavio Urednik u 4. aprila 2020.\nDezinfekcija Kule, 02.04.2020.\nRadnici JKP „Komunalac“ Kula nastavili su sa dezinfekcijom ovog naseljenog mesta. Dezinfikovani su ulazi u zgrade, što je inače praksa na svaka tri dana, dok se […]\nObjavio Urednik u 2. aprila 2020.\nUsluge dežurnog vodoinstalatera i električara za starije građane\nJKP „Komunalac“ je donelo odluku da tokom vanrednog stanja stavi na raspolaganje našim starijim građanima, koji su najviše ugroženi pojavom virusa korona, dežurnog vodoinstalatera i električara. […]\n„Komunalac“ počeo sa podelom dezinfekcionog sredstva u MZ Donji grad\nJavno komunalno preduzeće „Komunalac“ danas je nastavilo podelu sredstva za dezinfekciju prostora i površina. Natrijum hipohlorit, sredstvo koje je Svetska zdravstvena organizacija preporučila kao pouzdano u […]


Odluka o visini nove minimalne cene rada u septembru – RADIO TELEVIZIJA BOR\nOdluka o visini nove minimalne cene rada u septembru\n1 godina ago Slavica Tomić\nBOR – Minimalnu mesečnu zaradu, koja iznosi oko 27.000 dinara u Srbiji, trenutno prima 350.000 radnika, dok minimalna potrošačka korpa u proseku iznosi oko 36.000 dinara.\nPrema rečima nadležnih u ministarstvu za rad pri utvrđivanju visine minimalne cene rada za 2020. godinu treba voditi računa o rasterećenju privrede, ali i o interesima poslodavaca koji ipak smatraju da bi povećanje minimalne cene rada realno trebalo da bude u skladu sa mogućnostima privrede, rastom BDP-a i inflacije za najviše šest odsto, u odnosu na sadašnju cenu od 155 dinara po satu.\nS druge strane, sindikati i dalje ne odustaju od ideje da povećanje ne treba da bude manje od deset procenata, odnosno da treba da bude donekle u visini minimalne potrošačke korpe. Oni smatraju da minimalna zarada koja danas iznosi oko 27.000 dinara u najboljem slučaju treba da bude povećana na nešto iznad 32.000 dinara što je 90 odsto minimalne mesečne potrošačke korpe. Po njima to je i najrealnije s obzirom na najave da bi u narednoj godini minimalac trebalo izjednačiti s minimalnom potrošačkom korpom.\nZa razliku od poslodavaca koji uveravaju da je uz godišnji privredni rast od oko 3,5 odsto, ovo povećanje nerealno i neizdrživo za privredu, u sindikatima ističu da Srbija mora odmah da poveća minimalac i to drastično, vodeći pritom računa da dođe do ozbiljnih izmena u poreskom sistemu i njegovom načinu funkcionisanja, smanjivanju nameta poslodavcima i jačanju institucionalne borbe protiv sive ekonomije.\nOdluku o visini minimalne cene rada u 2020. godini doneće Vlada a njen iznos bi trebalo da bude poznat već sredinom septembra.\nTags: minimalna cena rada, odluka, poslodavci, potrošačka korpa, povecanje, sindikati\nPrevious Novčići od 1, 2 i 5 dinara u opticaju od 26. jula\nNext Prosečna zarada manja od potrošačke korpe\nSmnajuje se broj zaraženih, u Boru 20 novih slučajeva korone\nOborio pešaka na pešačkom prelazu pa pobegao\nOd sutra vakcinacija u Boru\nU Opštoj bolnici u Boru ostalo samo jedno kovid odeljenje\nDrugo polugodište po uhodanom modelu nastave


Nacionalni istraživački centar "Gamalei" u Rusiji planira da započne testiranje vakcine protiv virusa korona na djeci u januaru-februaru sljedeće godine, saopštio je direktor centra Aleksandar Gincburg, prenosi Sputnjik.\n"Počeli smo da pripremamo paket mjera, jer institut nikada nije sprovodio testiranja na djeci. Pedijatri poznaju te specifičnosti, stoga zajedno s njima pripremamo dokumentaciju koju ćemo podnijeti Ministarstvu zdravlja kako bismo mogli sprovoditi testiranja na djeci, ali tek nakon što završimo sva testiranja na odraslima", rekao je Gincburg. Prema njegovim riječima, testiranja na djeci počeće na zimu, jer će treća faza testiranja vakcine protiv virusa korona na odraslima trajati oko pet mjeseci. U toj fazi ispitivanja učestvovaće oko 2.000 pacijenata.\n"Nadam se da će vakcina biti pogodna za djecu, ali prema ruskom zakonu vakcina se može testirati na djeci tek kada prođe kompletan ciklus testiranja na odraslima. Stoga, nakon što završimo treću fazu testiranja biće nam dozvoljeno testiranje na osobama mlađim od 18 godina", pojasnio je Gincburg.\nPrema riječima direktora Instituta za translacijsku medicinu i biotehologiju sa Univerziteta "Sečenov" Vadima Tarasova, sada je rano govoriti o upotrebi vakcine kod djece, istakavši da ona ni ne spadaju u rizičnu grupu i lakše podnose bolest. Ministar zdravlja Rusije Mihail Muraško ranije je saopštio da su klinička ispitivanja vakcine protiv virusa korona u Rusiji završena, a riječ je o vakcini koju razvija Nacionalni istraživački centar epidemiologije i mikrobiologije "Gamalei".\nČeški ministar podnio ostavku zbog korone\nPreko 100 hiljada demonstranata protiv Lukašenka


PPF grupa završila preuzimanje kompanije Telenor Srbija | Bilbord\nBilbord, 1 year ago 1 min read 315\nPPF grupa je završila sa preuzimanjem telekomunikacionih kompanija mobilnog operatora Telenora u Centralnoistočnoj Evropi, tačnije u Mađarskoj, Bugarskoj, Crnoj Gori i Srbiji.\nPPF grupa je dobila sva neophodna odobrenja relevantnih institucija i okončala sve preostale procedure. Rezultat toga je da od sada PPF grupa ima punu kontrolu nad operacijama Telenora u pomenutim zemljama.\nUkupna cena za preuzete kompanije bila je 2.8 milijardi evra (bazirano na “enterprise value” pristupu).\nPPF grupa je transakciju finansirala pozajmicom grupe kreditora. Ovo je najveće preuzimanje izvršeno u telekomunikacijskom sektoru Centralnoistočne Evrope od 2011. godine.\nPPF grupa investira u više različitih oblasti kao što su usluge bankarstva i finansija, telekomunikacije, biotehnologija, osiguranje, nekretnine i poljoprivreda. Doseg PPF-a se prostire od Evrope do Rusije, SAD-a i širom Azije. PPF grupa poseduje imovinu čija vrednost prevazilazi 38 milijardi evra (podatak od 31. decembra 2017. godine).\nKompanija je aktivna u Centralnoistočnoj Evropi već 25 godina. Telenor je ušao na tržište Mađarske 1994. godine kao lokalni operator, Pannon. Zatim se 1996. proširio na Crnu Goru, a u 2006. i na tržište Srbije, kupovinom operatora Mobi 063. 2013. godine Telenor je ušao na tržište Bugarske preuzimanjem kompanije Globul.\nKrajem 2017. Telenor je pružao usluge za više od 9 miliona korisnika u četiri zemlje Centralnoistočne Evrope i zapošljavao blizu 3.500 ljudi na tim tržištima.